Airport Transfer Belgrade :: Prevoz putnika do Niša\nGrad Niš je najveći grad u jugoistočnoj Srbiji. U Nišu prema popisu iz 2011. godine živi 260.000 stanovnika, pa je tako Niš, posle Beograda i Novog Sada, treći po veličini grad u Srbiji. Nalazi se na obali reke Nišave, u blizini njenog ušca u Južnu Moravu, i udaljen je 240 km jugoistočno od Beograda.\nUticaj različitih naroda koji su kroz istoriju živeli na teritoriji današnjeg Niša primećuje se po celom gradu - kako u arhitektonskoj raznovrsnosti, tako i u specifičnom duhu Nišlija.\nUkoliko ste odlučili da posetite Niš, za prevoz se ne brinite, jer vam Airport Tansfer Belgrade stoji na usluzi. U našoj ponudi možete naći taksi prevoz do Niša i kombi prevoz do Niša. Evo nekih prednosti ovih vidova prevoza.\nBilo da se odlučite za taksi prevoz do Niša ili kombi prevoz do Niša, Airport Tansfer Belgrade vam kao uslugu nudi iznajmljivanje vozila sa vozačem. Na taj način nećete morati da brinete o vožnji i traženju lokacije do koje bi trebalo da stignete. Uz naše profesionalne vozače možete računati na sigurnu i udobnu vožnju.\nIznajmljivanje vozila sa vozačem gradi ugled ... pogledaj više.\nTaksi prevoz do Niša\nTaksi prevoz je idealan za manji broj osoba kojima je potreban prevoz do Niša. Ovaj vid transfera vrlo često koriste porodice sa decom zbog brzine i komfora. Ukoliko imate malo dete, u našim vozilima možete računati i na sedišta za decu.\nJedna od najvećih prednosti koju taksi prevoz Airport Tansfer Belgrade-a pruža je prevoz „od vrata do vrata“. Gde god da se nalazite u Srbiji i regionu, mi ćemo organizovati za Vas prevoz do Niša i to do tačno određene lokacije u Nišu po Vašoj želji. Cena prevoza po kilometru je unapred određena, potrebno je samo izračunati kilometražu između početne i odredišne lokacije. To se može učiniti na našem sajtu. Na primer, ukoliko razmatramo prevoz Beograd - Niš, onda je potrebno upisati te dve lokacije i cena prevoza će biti izračunata. Isprobajte i sami.\nUkoliko putuje veći broj putnika sa više prtljaga, onda Vam je potreban kombi sa vozačem, a Airport Tansfer Belgrade vrši i iznajmljivanje kombija sa vozačem. Naša udobna vozila i profesionalni vozači učiniće kombi prevoz do Niša komfornim i brzim.\nKao i kod taksi prevoza, u ponudi je i kombi prevoz „od vrata do vrata“. Naš kombi doći će po Vas na bilo koju lokaciju u Srbiji i regionu i odvesti vas na vašu željenu lokaciju u Nišu. Uz iskustvo naših vozača izbeći ćete nepotrebne probleme koje putovanja ponekad mogu da donesu. Ukupnu cenu putnog aranžmana određuje cena kombi prevoza po kilometru. Proverite sami cenu Vašeg putnog aranžmana na ovom mestu.\nPrevoz do aerodroma Niš\nOsim što Niš predstavlja jedan od važnih privrednih, univerzitetskih i kulturnih centara Srbije, na njegovoj teritoriji nalazi se i međunarodni aerodrom Konstantin Veliki. Zbog ove činjenice, ponuda Airport Tansfer Belgrade-a uključuje i prevoz do aerodroma Konstantin Veliki.\nOsnovna prednost koju iznajmljivanje vozila sa vozačem ima kada se putuje na aerodrom je ta što možete tačno odrediti vreme kada želite da stignete na aerodrom u zavisnosti od termina leta. Na taj način ćete izbeći nepotrebno višečasovno čekanje na aerodromu ili, sa druge strane, nepotreban stres od kašnjenja na let. Ostaje samo da se odlučite da li Vam više odgovara taksi prevoz ili kombi prevoz.\nCena taksija do aerodroma u Nišu zavisiće od vaše početne destinacije. I ovde konačnu cenu određuje cena prevoza po kilometru za taksi prevoz. Isto važi i za kombi prevoz do aerodroma. Bilo da odlučite da iznajmite kombi ili taksi do aerodroma, najjeftiniji putni aranžman će Vam biti ponuđen u Airport Tansfer Belgrade-u. Za detaljnije informacije, slobodno nas kontaktirajte.


HRT: BiH: Moskva traži da UN glasa o ukidanju funkcije Visokog predstavnika\n07:26 / 20.07.2021.\nMoskva traži da UN glasa o ukidanju funkcije Visokog predstavnika\nKrajem lipnja, Rusija je rekla da "kategorički odbija" imenovanje Christiana Schmidta, bivšeg njemačkog ministra poljoprivrede (2014-2018). SAD su odgovorile da je to "gotova stvar" i da UN nema ništa s imenovanjem Visokog predstavnika o kojem odlučuje Vijeće za provedbu mira (PIC).\nPo jednom zapadnom diplomatu, ruski nacrt rezolucije nema drugi cilj nego "potkopati instituciju" koju predstavlja Ured visokog predstavnika.\n- Nema nikakve potrebe da Vijeće sigurnosti potvrdi imenovanje Christiana Schmidta, rekao je.


Košarka - „Tamišu“ dovoljno poluvreme protiv „Vojvodine“\n„Tamišu“ dovoljno poluvreme protiv „Vojvodine“\nNapisano u kategoriji Košarka, 17 januara, 2016\nKošarkaši „Tamiša“ su na domaćem terenu, u okviru 16.kola Košarkaške lige Srbije, više nego ubedljivo savladali ekipu „Vojvodine Srbijagas“, rezultatom 93:58 (32:7, 26:18, 17:17, 18:16 ).\nIzabranici Bojana Jovičića odigrali su sjanju utakmicu, posebno prvo poluvreme u kojem su stekli prednost od 33 poena i tu već praktično i rešili ovaj vojvođanski derbi. Pančevci su krenuli furiozno od samog starta utakmice. Predvođeni odličnim Nikolom Vujovićem koji u prvih deset minuta ubacuje 11 poena, oni ovaj period rešavaju u svoju korist sa 25 poena razlike. Nastavio je „Tamiš“ da melje protivnika i u drugoj deonici, njihova prednost sve više je rasla i u 17. minutu posle trojke Ivana Smiljanića dostigla je i 36 poena razlile. Već tada je pitanje pobednika praktično bilo rešeno i ostalo je samo da se u drugom poluvremenu meč rutinski privede kraju. Pančevci su to i uradili i zabeležili izuzetno važnu pobedu kojom su uhvatili priključak sa gornjim delom tabele.\n„Tamiš“ je na ovom meču imao dosta raspoloženih igrača. Najefikasniji je bio Radoslav Peković sa 19 poena (7sk), a sjajnu partiju pružio je i Nikola Vujović koji je uz 17 poena sakupio i 11 skokova. Ivan Smiljanić je dodao 16 poena a dvocifren je bio i Dušan Milošević sa 13 poena. Kod gostiju najefikaniji je bio Svetozar Popović sa 14 poena a Marko Branković i Nebojša Jovišić su ubacili po 11.\n„Mi smo odigrali stvarno savršeno prvo poluvreme, posle kojeg smo samo odradili posao u drugom. Ne mogu da kažem da smo pali nešto previše sa energijom u drugom poluvremenu, koliko smo izgubili tu dobru realizaciju koju smo imali u prvom. Promašivali smo neke otvorene šuteve i zicer situacije, neka rešenja smo slabo pronalazili u tranziciji, tako da smo dali samo 35 poena u drugom delu utakmice i možda jedino na to mogu imati neku zamerku. Mnogo važna pobeda za nas kojom ćemo definitivno sezonu završiti ispred „Vojvodine“, što je mnogo važno za nas. Imamo bolji međusobni skor i dve pobede više, ali mi treba da imamo ambicije i da pokušamo da se priključimo gornjem delu tabele. Biće jako teško da to ostvarimo jer nemamo puno igrača na raspolaganju“\n– izjavio je Bojan Jovičić, trener „Tamiša“.\nPosle 16 odigranih utakmica ekipa „Tamiša“ ima skor od sedam pobeda i devet poraza, a u narednom kolu gostovaće ekipi Sloge, u Kraljevu.


Skupština Grada Novog Pazara bez spornog izvještaja na dnevnom redu - SDA Sandžaka\nZamjenik šefa odborničkog kluba Bošnjačke liste za evropski Sandžak Ahmedin Škrijelj je na današnjoj sjednici, prilikom utvrđivanja dnevnog reda, iznio stav odborničkog kluba u kome se zahtjeva da se odmah, bez odlaganja, započne rasprava o pomenutom izvještaju i da se kao dopunska tačka dnevnog reda uvrsti razmatranje tog izveštaja.\nSkupštinska većina nije prihvatila prijedlog odborničkog kluba Bošnjačke liste za evropski Sandžak, nakon čega su odbornici ovog odborničkog kluba, u znak protesta, napustili sjednicu skupštine.\nStav odborničkog kluba Bošnjačke liste za evropski Sandžak u daljem teksu prenosimo u cjelosti.\n"Odbornički klub „Bošnjačka lista za evropski Sandžak" odbija i odbacuje sve navode plasirane u javnost, tokom protekle nedelje, od strane komisije za ispitivanje i analizu rada opštinskih uprava opštine Novi Pazar i javnih preduzeća i ustanova čiji je osnivač opština Novi Pazar, a koja je formirana Odlukom Skupštine grada Novog Pazara 31.07.2008. godine.\nPostupajući po prijedlogu Gradskog odbora Stranke demokratske akcije Sandžaka za Novi Pazar, tražimo da se odmah, bez odlaganja, započne rasprava o pomenutom izvještaju takozvane komisije.\nTražimo da Skupština Grada Novog Pazara na današnjem zasijedanju kao dopunsku tačku uvrsti razmatranje pomenutog izvještaja, sa ciljem da se spriječi dalja manipulacija sa njim i onemogući ponovno podizanje političkih tenzija u Novom Pazaru i Sandžaku, unošenja nemira u domove građana Novog Pazara kao i sprečavanje postizanja bošnjačkog jedinstva u trenucima kada nam je zarad interesa građana ono najneophodnije,\nTakođe zahtjevamo da se nakon rasprave, ovaj izvještaj uputi nadležnim državnim organima.\nPosebno važnim smatramo da se u cilju zaštite ugleda ove Skupštine odredimo prema činjenici da je pomenuta komisija preuzela ulogu tužioca i policijskog inspektora kao i da je prekoračila svoja ovlašćenja koja su joj data članom 3. pomenute Odluke kojom je propisano da:\n- komisija je u obavezi da podnosi mjesečne izvještaje o utvrđenom činjeničnom stanju sa prijedlogom mjera koje treba preduzeti, Gradonačelniku i Skupštini grada; komisija to nijednom nije uradila. Dakle od svog formiranja do danas nijednom organu Grada Novog Pazara a posebno Skupštini grada nije dostavljen nijedan izvještaj, ove komisije, u bilo kojoj formi.\n-\tkomisija treba da podnese konačan izvještaj o utvrđenom činjeničnom stanju, sa prijedlogom mjera koje treba preduzeti, do kraja tekuće godine (2008. godine). Iako je bila dužna da svoj rad okonča do kraja 2008. godine ona to nije uradila već se poslije tri godine javlja sa nekakvim izvještajem i zaobilazi organe kojim je bila dužna da dostavi isti na razmatranje već ga putem medija prezentuje javnosti dajući sebi za pravo da izigrava tužioca i iznosi neistinite i paušalne optužbe.\n-\tprilikom obrazovanja odnosno formiranja ove komisije istoj je naloženo da ispita rad opštinskih uprava i javnih preduzeća i ustanova od 01.01.2006.godine do dana formiranja tj. do 31.07.2008. godine, međutim, komisija je, prema informacijama datim u javnosti preispitivala i analizirala period od 2000. godine do 2008. godine. Dakle, ponovo je izašla iz pravnih okvira i nadležnosti koje s joj propisane odnosno povjerene.\nUkoliko se danas ne prihvati ovaj naš zahtjev odbornici „Bošnjačke liste" napustiće današnje Skupštinsko zasjedanje."\nU subotu 20.06.2009. godine u Novom Pazaru, održana je prva sjednica Glavnog odbora Stranke demokratske akcije Sandžaka u novom sastavu. Na dnevnom redu prve sjednice bila su imenovanja Zamjenika ...\nBy SDA Sandžaka 20 Jun 2009\nPredsjednik BNV-a Dr Sulejman Ugljanin i potpredsjednik SDA Sandžaka, narodni poslanik Enis Imamović prisustvovali su danas svečanosti postavljanja kamena temeljca za izgradnju Bošnjačkog ...\nBy SDA Sandžaka 20 Oct 2015\nBy SDA Sandžaka 09 Oct 2019


Prvi avion iz Moskve, ispunjen do posljednjeg mjesta, sletio na Sarajevski aerodrom - Klix.ba\nPrivreda Prvi avion iz Moskve, ispunjen do posljednjeg mjesta, sletio na Sarajevski aerodrom\nPrvi avion iz Moskve, ispunjen do posljednjeg mjesta, sletio na Sarajevski aerodrom\n27.12.2013. u 13:42\n1/29 Foto: Nedim Grabovica/Klix.ba\n2/29 Foto: Nedim Grabovica/Klix.ba\n3/29 Foto: Nedim Grabovica/Klix.ba\n4/29 Foto: Nedim Grabovica/Klix.ba\n5/29 Foto: Nedim Grabovica/Klix.ba\n6/29 Foto: Nedim Grabovica/Klix.ba\n7/29 Darko Nikolić (Foto: Nedim Grabovica/Klix.ba)\n8/29 Foto: Nedim Grabovica/Klix.ba\n9/29 Aleksejev je Veličanu uručio prigodan suvenir (Foto: Nedim Grabovica/Klix.ba)\n10/29 Amer Kapetanović (Foto: Nedim Grabovica/Klix.ba)\n11/29 Ivan Barbalić (Foto: Nedim Grabovica/Klix.ba)\n12/29 Ivan Veličan (Foto: Nedim Grabovica/Klix.ba)\n13/29 Mihail Aleksejev (Foto: Nedim Grabovica/Klix.ba)\n14/29 Foto: Nedim Grabovica/Klix.ba\n15/29 Foto: Nedim Grabovica/Klix.ba\n16/29 Foto: Nedim Grabovica/Klix.ba\n17/29 Foto: Nedim Grabovica/Klix.ba\n18/29 Foto: Nedim Grabovica/Klix.ba\n19/29 Foto: Nedim Grabovica/Klix.ba\n20/29 Foto: Nedim Grabovica/Klix.ba\n21/29 Foto: Nedim Grabovica/Klix.ba\n22/29 Foto: Nedim Grabovica/Klix.ba\n23/29 Foto: Nedim Grabovica/Klix.ba\n24/29 Foto: Nedim Grabovica/Klix.ba\n25/29 Foto: Nedim Grabovica/Klix.ba\n26/29 Foto: Nedim Grabovica/Klix.ba\n27/29 Foto: Nedim Grabovica/Klix.ba\n28/29 Foto: Nedim Grabovica/Klix.ba\n29/29 Foto: Nedim Grabovica/Klix.ba\nAvion Moskovia Airlinesa sletio je danas u Sarajevo, čime je i zvanično otvorena nova aviolinija na Međunarodnom aerodromu Sarajevo, Moskva - Sarajevo - Moskva.\nTim je povodom upriličena konferencija za medije na Aerodromu Sarajevo na kojoj je istaknut značaj ove aviolinije za obje zemlje.\nDirektor Aerodroma Sarajevo Ivan Veličan zaželio je dobrodošlicu gostima iz Rusije među kojima su bili direktor Moskovia Airlinesa Mihail Aleksejev i predstavnik ove aviokompanije za Balkan Darko Nikolić.\n"Našim partnerima iz Moskovia Airlinesa pružit ćemo svu tehničku i marketinšku podršku. Otvaranje ove značajne aviolinije samo je još jedna potvrda uspješnog poslovanja Aerodroma Sarajevo. Ovom prilikom želim istaći da je ovo bila najuspješnija poslovna godina Aerodroma u njegovoj historiji, a ambiciozne planove imamo i za narednu godinu", rekao je Veličan, koji je od direktora Moskovia Airlinesa dobio prigodan suvenir.\nNovi avion za Sarajevo\n"Želim vam se svima zahvaliti na dobrodošlici. Dugo smo već pokušavali uspostaviti ovu liniju i evo napokon smo u tome i uspjeli, a nabavili smo i novi avion Superjet 100 za ovu liniju", kazao je Aleksejev.\nPredstavnik Moskovia Airlinesa Darko Nikolić je kazao kako je ova aviokompanija već sedam godina prisutna na prostoru bivše Jugoslavije, budući da toliko lete za Crnu Goru.\n"Svih 93 mjesta u avionu bila su puna, a u njemu su bili ruski turisti koji su već rezervisali hotele na Jahorini, te bh. radnici koji su bili na privremenom radu u Rusiji. Cijena povratne karte na ovoj liniji koštat će 370 eura, dok će u business klasi ići do 1.000 eura. Mi imamo svoje predstavništvo ovdje na Sarajevskom aerodromu, a karte će se moći nabaviti i u pojedinim turističkim agencijama", naveo je Nikolić.\nVelike zasluge za uspostavu ove aviolinije pripisuju se i našoj ambasadi u Rusiji, odnosno ambasadoru Ivanu Barbaliću, koji je u saradnji sa drugim bh. institucijama na ovome radio skoro godinu.\n"Ovo je bio historijski let, budući da prvi put u historiji imamo redovnu liniju na relaciji Moskva - Sarajevo. Ovo će biti velika stvar za poslovne ljude, ali i bh. i ruske turiste, posebno nakon što je prije nekoliko mjeseci stupio na snagu bezvizni režim između Rusije i BiH za putovanja i boravak do 30 dana. Također, ova aviolinija će znatno doprinijeti i unapređenju odnosa BiH i Rusije, a nadam se da će ona biti i ekonomski opravdana", kazao je Barbalić.\nRezervisana noćenja na Jahorini\nAmer Kapetanović iz Ministarstva vanjskih poslova BiH je naveo kako se nada da će tour operateri napraviti atraktivne i pristupačne ponude, kao i da će ova aviolinija otvoriti put za saradnju privrednika dvije zemlje, naglasivši kako Rusi sve više ulažu u BiH.\nTuristički radnici ističu kako će u prvoj fazi u ponudi ruskim turistima biti hoteli na Jahorini, Bjelašnici, Sarajevu i Vlašiću, kao i da su rezervisana noćenja od 27. decembra do 10. januara, za ruske turiste koji su danas stigli u BiH, odnosno koji će doći avionom Moskovia Airlinesa idućeg petka.\nAvion Superjet 100 će svakog petka iz Moskve dolaziti u Sarajevo u 11 sati, a povratak je planiran istog dana u 12 sati.\nPovećan broj putnika i privatnih letova na sarajevskom aerodromu uoči SFF-a\n16.08.2019. u 10:15\n13.08.2019. u 19:46\n06.08.2019. u 13:03\nU sklopu SFF-a 430\nprije 13h 16m 109


MLADE ŽENE SVE VIŠE UZIMAJU FINANSIJE U SVOJE RUKE | Lumiere.rs\nBy Lumiere | on Mar 10, 2014 | 0 Comment\nIstraživanja PR Vesti\nLjubljana, 7. mart 2014 – Stručnjaci globalne konsultantske kuće A. T. Kearney objavili su rezultate istraživanja o navikama klijenata u korišćenju finansijskih proizvoda i bankarskih usluga sprovedenog u saradnji sa britanskom istraživačkom kućom YouGov. Tokom istraživanja, anketirano je 6,000 ljudi u 5 evropskih zemalja a cilj je bio da se odgonetne koliko se žene razlikuju od muškaraca kod korišćenja finansijskih usluga, koliko se oni drugačije tretiraju u svetu finansijskih proizvoda i da li pol utiče na donošenje odluka o finansijama. Istraživanje je pokazalo su da postoji razlika u količini finansijskih proizvoda i usluga koje poseduju muškarci i žene, ali se još veće razlike uočavaju u kategorijama tih proizvoda.\nRezultati istraživanja koje je uključivalo 10 različitih finansijskih proizvoda, udruženih u dve grupe – bankarski proizvodi i proizvodi iz oblasti osiguranja – pokazali su da postoji razlika u količini proizvoda koje poseduju muškarci i žene. U proseku muškarci poseduju prosečno 4,7 bankarskih i 5,1 proizvoda osiguranja, a žene ih prate sa 4,4 bankarskih i 4,7 proizvoda osiguranja. Na prvi pogled se ne radi se o bitnoj razlici, ali do većih razilaženja dolazi kada se u obzir uzmu pojedinačni proizvodi. Investicije, penzije, kreditne kartice i osiguranje vozila su kategorije proizvoda kod kojih su razlike između polova najveće.\nAndrea Popović, konsultant za finansijske ustanove A.T. Kearney-u, kaže: »U Srbiji, Hrvatskoj i Sloveniji, banke uglavnom imaju viši procenat muških nego ženskih klijenata, što, logično, znači da žene poseduju manje finansijskih proizvoda. Kada analiziramo vlasništvo tih deset proizvoda uključenih u istraživanje, prepoznajemo sličan trend. Zanimljivo je i da u Srbiji i Hrvatskoj žene, u poređenju sa prosekom u pet evropskih zemalja u kojima je istraživanje sprovedeno, poseduju još manji procenat tih finansijskih produkata.«\nS obzirom na prilično nizak udeo posedovanja investicionih proizvoda kod žena nije iznenađujuće da su one često lošije pripremljene za penziju u odnosu na svoje jače polovine.\nKada su u pitanju navike u upotrebi različitih prodajnih kanala, oba pola se slažu- skoro dve trećine anketiranih muškaraca i žena rekle su da bi bankarski proizvod i uslugu najradije kupili u svojoj lokalnoj filijali, a više od 50 odsto njih bi investicione proizvode najradije kupili tek nakon direktnh konsultacija sa savetnicima. »Internet je popularniji za jednostavne transakcije, a za složnije odluke mnogi radije idu direktno do svoje banke i bankara,« objašnjava Popović.\n»Sada znamo da postoje razlike između muškaraca i žena što se tiče njihovog odnosa i upotrebe finansijskih proizvoda i usluga. Profesionalni i lični životi žena su i dinamičniji nego kod muškaraca. To znanje banke i osiguravajuće kuće treba da upotrebe kako bi bolje razlikovale navike obe kategorije korisnika i na osnovu toga prilagodili svoju ponudu i pružili bolju uslugu različitim grupama svojih klijenata,« zaključuje Andrea Popović, konsultant A.T. Kearneya.\nGledaoci ne koriste mnogo Twiter za vreme reklamnog bloka 2013\nNo Responses to “MLADE ŽENE SVE VIŠE UZIMAJU FINANSIJE U SVOJE RUKE”


U Bosanskoj Krupi proglašeno stanje nesreće zbog koronavirusa\nOpćinski štab civilne zaštite Bosanska Krupa, slijedeći primjer Vlade Federacije BiH, proglasio je stanje nesreće u Bosanskoj Krupi zbog pojave koronavirusa. Odluka je donesena danas na sjednici koju je komandant Armin Halitović sazvao telefonskim putem.\nDonošenjem odluke daje se pravni osnov za djelovanje o svim ključnim pitanjima po skraćenim procedurama. To između ostalog podrazumijeva nabavku opreme i angažiranje ljudstva.\n„U Bosanskoj Krupi trenutno ne postoji nijedan potvrđen slučaj zaraze koronavirusom, svi se nadamo da neće ni biti, ali mi ne želimo čekati sa odlukom o proglašenju stanja nesreće. Važno nam je to da se možemo organizovati što ranije i ukoliko bude potrebe djelovati služeći se sa svim mogućim i raspoloživim sredstvima. Danas smo formirali Krizni štab i donijeli Odluku o posebnom režimu rada u organu uprave dok traje opasnost od širenja koronavirusa što znači da smo ograničili rad sa strankama na četiri sata uz obaveznu dezinfekciju prilikom ulaska u zgradu, uposlenike smo zaštitili maskama i rukavicama, a već sutra počinjemo pranje i dezinfekciju najfrekventnijih ulica. To je sve što u ovom trenutku možemo uraditi“, ističe komandant OŠCZ Armin Halitović.\nKomandant podsjeća da su na jučer održanoj sjednici Štaba, kojoj su prisustvovali predstavnici Doma zdravlja, Policijske stanice i Centra za socijalni rad, date preporuke u svrhu prevencije i zaštite od koronavirusa. Građanima se savjetuje da se pridržavaju svih mjera već donesenih na višim nivoima vlasti i uputa zdravstvenih ustanova, da se zaštite i ukoliko je potrebno obavezno samoizoliraju.\nPosebno se apeluje na građane da smanje kretanje, da obavljaju samo ono što moraju i u kontaktu s drugim ljudima, naročito većim grupama, budu maksimalno oprezni.\nU skladu sa federalnom, ali i općinskom odlukom o proglašenju stanja nesreće Općinski štab civilne zaštite Bosanska Krupa na raspolaganje stavlja sve raspoložive resurse koji će se prema planovima zaštite i spašavanja ljudi i materijalnih dobara koristiti na ugroženim područjima.\nPRVI SLUČAJ KORONAVIRUSA U BIHAĆU\nDanas je potvrđen novi slučaj zaraze koronavirusom u BiH, a kako je za Klix.ba potvrđeno radi se o osobi iz Bihaća.\nKlinički centar Univerziteta u Sarajevu danas je testirao sedam uzoraka na koronavirus od kojih su dva iz Sarajeva i pet iz Bihaća.\nKako nam je potvrđeno jedan od uzoraka iz Bihaća pozitivan je na koronavirus. Ostali su negativni.\nZaražena žena iz Bihaća, kako saznajemo vratila se iz Minhena prije sedam dana.\nDanas će biti testirano još 15 uzoraka.\nO B A V I J E S T o pranju i dezinfekciji ulica\nObavještavaju se pravna i fizička lica da će, u skladu sa Odlukom o proglašenju stanja nesreće uzrokovano pojavom koronavirusa na području općine Bosanska Krupa Općinskog štaba civilne zaštite, JKP „10. JULI“, PVJ i DVD-ovi u svrhu prevencije od koronavirusa i uređenja životnog prostora, 18. 3. 2020. godine (srijeda), u vremenskom periodu od 14 – 22 sata, vršiti pranje i dezinfekciju ulica u središtu općine (Trg Alije Izetbegovića, Sokak, 511. slavne bbr, Patriotska liga, Maršala Tita, Mahala, Prvomajska, Branilaca grada), ulica u Bosanskoj Otoci i Jezerskom. Poslije ovih ulica vršit će se pranje i dezinfekcija najfrekventnijih ulica u ostalim mjesnim zajednicama.\nKako bi se pranje i dezinfekcija izvršila što brže i kvalitetnije, građani Bosanske Krupe su dužni izbjegavati parkiranje motornih vozila na javnoj površini u naznačenom vremenskom periodu. Ukoliko je parkiranje neophodno da traje što je moguće kraće. Posebno u ulici Sokak gdje veliki broj vozila onemogućava kvalitetno pranje i dezinfekciju.\nČiste i uredne ulice zajednički su interes svih građana Bosanske Krupe, zbog toga ih pozivamo na saradnju. Napominjemo da će postupanje po ovoj obavijesti kontrolisati komunalni inspektor i pripadnici Policijske stanice Bosanska Krupa.\nOčišćena divlja deponija „Točak“ u bosanskokrupskom naselju Ljusina\nUposlenici Javnog komunalnog preduzeća „10. JULI“ proteklih dana su očistili još jednu divlju deponiju. Ova se nalazila u naselju Ljusina i druga je po redu od najmanje deset koje će se očistiti u ovoj godini.\nTime je nastavljena realizacija aktivnosti koju je inicirala neformalna grupa građana „Čuvari okoliša“, a koju će Općina Bosanska Krupa realizirati u partnerstvu sa komunalnim preduzećem.\nDivlje deponije koje će se urediti odredila je Služba za komunalne djelatnosti, vode, zaštitu okoliša i inspekcijske poslove u dogovoru sa komunalnim preduzećem. Nalaze se u naseljima Ljusina, Vranjska, Pučenik, Vrletnica, Crkvina, Ostružnica.\nU Bosanskoj Krupi je na desetine divljih deponija. Nadležne službe vjeruju da nisu sve ni otkrivene. One koje jesu sada se čiste redovno i u kontinuitetu. JKP „10. JULI“ ovoj problematici, ističe rukovodstvo, u narednom periodu želi posvetiti posebnu pažnju kako bi Bosanska Krupa što prije imala u potpunosti čistu i sigurnu prirodu.\nU ovoj inicijativi, kako naglašavaju službe, preduzeća i aktivisti, od izuzetne je važnosti i svijest građana o čuvanju životne sredine, stoga mole sve građane da vode računa o tome gdje odlažu otpad, a one nesavjesne podsjećaju i na propisane kazne.\nNa večerašnjoj sjednici Predsjedništva BiH usvojeno je 18 zaključaka.\n1. Razmatrajući aktivnosti institucija u BiH u vezi s panedemijom COVID-19, Predsjedništvo BiH ocjenjuje da institucije u BiH pravovremeno reagiraju i poduzimaju niz mjera kojima se sprječava širenje epidemije. Predsjedništvo BiH podržava napore nadležnih institucija u vezi sa krizom.\n2. Predsjedništvo BiH traži od svih institucija da nastave sa aktivnostima i da urgentno poduzimaju potrebne mjere, u skladu sa stepenom opasnosti.\n3. Predsjedništvo BiH očekuje od Vijeća ministara BiH da proglasi stanje prirodne ili druge nesreće izazvane pandemijom koronavirusa, u skladu s Okvirnim zakonom o zaštiti i spašavanju ljudi i materijalnih dobara od prirodnih i drugih nesreća u BiH te da u skladu sa ovim zakonom popuni i aktivira Koordinaciono tijelo BiH za zaštitu i spašavanje.\n4. Predsjedništvo BiH će biti u kontinuiranom kontaktu, te smatra da i druge institucije moraju ostati u kontinuiranoj komunikaciji kako bi osigurali blagovremeno donošenje odluka i reagovanje na krizu.\n5. Predsjedništvo BiH smatra da je donesena odluka Vijeća ministara BiH o ulasku stranih državljana iz zemalja zahvaćenih pandemijom adekvatna i da je treba na dnevnom nivou analizirati i u skladu sa potrebom i preporukama nadležnih zdravstvenih institucija dopunjavati.\n6. Predsjedništvo BiH podržava inicijativu za uvođenje karantina na graničnim prelazima, uz spremnost da odobri vojnu opremu na osnovu zahtjeva nadležnih zdravstvenih institucija.\n7. Promet roba treba regulisati olakšanim režimom, uz pridržavanje sanitarnih standard za borbu protiv COVIDA-19.\n8. Predsjedništvo BiH traži od Vijeća ministara BiH da se broj graničnih prelaza svede na minimalan broj neophodan za povratak državljana BiH i nesmetan promet roba a sve u dogovoru sa susjednim zemljama.\n9. Predsjedništvo BiH naređuje Oružanim snagama BiH da stave na raspolaganje sve svoje resurse za potrebe zaštite od pandemije. Upotreba resursa OS BiH će se definirati posebnim odlukama Predsjedništva BiH a na zahtjev nadležnih institucija.\n10. Predsjedništvo BiH traži od svih građana i pravnih lica da se strogo pridržavaju uputa nadležnih insitucija o ponašanju u ovoj situaciji.\n11. Predsjedništvo BiH traži od Vijeća ministara BiH, entiteskih vlada, kantonalnih vlada, Vlade Brčko Distrikta i lokalnih zajednica da hitno poduzmu mjere iz vlastite nadležnosti kako bi se ublažile posljedice krize na poslovanje privrednih subjekata u BiH i zaposlenih u tim subjektima.\n12. Predsjedništvo BiH zahtijeva od Vijeća ministara BiH da intenzivira komunikaciju sa svim međunarodnim organizacijama i institucijama koje mogu pružiti pomoć BiH u ovoj situaciji.\n13. Predsjedništvo BiH i druge nadležne institucije će razmotiriti mogućnost upotrebe rezervnih sredstava Centralne banke BiH u svrhu amortizovanja efekata ove krize.\n14. Predsjedništvo BiH od nadležnih nivoa vlasti očekuje da u skladu sa svojom nadležnošću donose odluke o radu javnih službi, te kretanju i okupljanju ljudi.\n15. Predsjedništvo BiH poziva državljane BiH, koji borave u inostranstvu da odlažu svoj dolaske i posjete BiH u periodu intenzivnih mjera na suzbijanju širenja COVID-19.\n16. Predsjedništvo BiH poziva Vijeće ministara BiH da pripremi prijedlog Zakona o izmjenama Zakona o javnim nabavkama i uputi u hitnu paralmetnarnu proceduru kako bi se otklonile prepreke za hitnu nabavku opreme i drugih stvari potrebnih za suzbijanje širenja COVIDA-19.\n17. Predsjedništvo BiH traži od Vijeća ministara BiH da, na osnovu iskazanih potreba entitetskih, kantonalnih i vlad Brčko Distrikta, sačini listu urgentnih potreba za sredstvima neophodnim za borbu protiv COVID-19.\n18. Predsjedništvo BiH zadužuje sve nadležne institucije da na sedmičnom nivou dostavljaju informaciju o realizaciji zaključaka i definisanih operativnih mjera.\nJedinstveni organ uprave općine Bosanska Krupa uvodi privremene mjere u svrhu sprečavanja širenja koronavirusa\no mjerama u svrhu sprečavanja širenja koronavirusa\nOpćina Bosanska Krupa uvodi privremene mjere u svrhu sprečavanja širenja koronavirusa, a koje uključuju ograničeno kretanje građana u prostorijama Općine:\n.Kretanje građana/stranaka ograničava se samo na prostor Šalter sale i Centra za dozvole.\n.Rad Šalter sale i Centra za dozvole se skraćuje i to od 08,00 do 12,00 sati.\n.Mole se građani da u Općinu Bosanska Krupa dolaze samo u hitnim i neodložnim situacijama jer će se maksimalno ograničiti broj stranaka koje mogu istovremeno boraviti u Šalter sali.\n.Na ulazu u zgradu bit će postavljen sto sa dezinfikacionim sredstvom i svima će prije ulaska biti naložena dezinfekcija ruku.\n.Uposlenici u Šalter sali, Centru za dozvole i info pultu će raditi sa zaštitnim maskama i rukavicama.\n.Općina Bosanska Krupa tokom trajanja privremene mjere neće dozvoliti vjenčanja parova u većim grupama.\n.Vjenčanja će se i to u službenoj prostoriji do daljnjeg moći obavljati samo u prisustvu svjedoka i matičara. Izlazak matičara u hotele, restorane ili druge lokacije gdje su planirane svadbe i okupljanje većeg broja ljudi do daljnjeg se neće moći ugovoriti.\n.Upozoravaju se građani i uposlenici Općine Bosanska Krupa da ne dolaze u prostorije Općine ukoliko imaju povišenu temperaturu, kašlju ili ukazuju na neke druge simptome koji mogu biti u vezi sa koronavirusom.\n..Apeluje se na sve osobe koje dolaze iz rizičnih zemalja, a kojima je određena samoizolacija da poštuju upute nadležnih organa, jer je to odgovoran odnos prema društvu i porodici.\nMole se građani da poštuju naredbu Kriznog štaba Ministarstva zdravstva, rada i socijalne politike USK, a koje se odnose na:Preporuka svim učenicima osnovnih i srednjih škola, kao i studentima na području općine Bosanska Krupa dok traje obustava nastave da izbjegavaju nepotrebno kretanje i zadržavanje na mjestima javnog okupljanja , kao što su: kafići, teretane, igraonice, nargila barovi/kafei, kladionice i drugo.\n.Za provođenje ove preporuke za maloljetne učenike odgovorni su roditelji, a za punoljetnje učenike i studente vrijedi lična odgovornost.\nIzbjegavajte masovna okupljanja bez ikakve potrebe, budimo odgovorni, zaštitimo sebe i okolinu u kojoj živimo.\nMole se građani za razumijevanje i poštovanje privremenih mjera koje Općina Bosanska Krupa provodi u interesu građana, te u cilju zaštite svojih uposlenika.\nVlada Federacije Bosne i Hercegovine proglasila je stanje nesreće zbog pojave koronavirusa na području entiteta Federacija BiH. Ovaj zaključaj usvojen je danas na poširenoj sjednici.\nS obzirom da u pravnom smislu u BiH nema opcije proglašenja vanrednog stanja, pandan toj odluci je stanje nesreće. A šta to znači u praksi?\nTakođer, Vlada FBiH zadužila je vlade kantona da u izvršavanje naredbi Kriznog štaba Federalnog ministarstva zdravstva uključe sva mjerodavna kantonalna ministarstva u čijoj je mjerodavnosti izvršenje pojedinačnih naredbi na području kantona, posebno policijske službenike kantonalnih uprava policije u slučajevima kada se utvrdi da se od osoba nad kojim su propisane mjere zaštite utvrdi da se mjere ne izvršavaju te postoji osnovana sumnja da je počinjeno krivično djelo kažnjivo Krivičnim zakonom FBiH.\nFederalna uprava civilne zaštite zadužena je da osigura u što kraćem roku operativnost sredstava namijenjenih za nabavku opreme, karantina i drugo. Vlade Federacije BiH obratit će se Vijeću ministara BiH te zatražiti hitnu izmjenu člana 10. Zakona o javnim nabavkama BiH kako bi se osiguralo izuzeće od primjene ovog zakona kod nabavke opreme i drugih stvari za potrebe suzbijanja širenja koronavirusa.\nFederalno ministarstvo zdravstva u saradnji sa Zavodom za javno zdravstvo FBiH i Federalnom upravom za inspekcijske poslove će putem Ministarstva civilnih poslova BiH ostvarivati kontinuiranu saradnju s mjerodavnim tijelima bh. entiteta RS i Brčko distrikta BiH u cilju osiguranja jednakog postupanja o nastaloj situaciji na području cijele BiH.\nPrimljena je k znanju Informaciju o stanju robe u Federalnog direkciji robnih rezervi, a u slučaju poremećaja na tržištu Vlada FBiH će donijeti potrebne odluke kojim će se korigirati stanje na tržištu.\nKrizni štab Ministarstva zdravstva, rada i socijalne politike Unsko-sanskog kantona\nKrizni štab Ministarstva zdravstva, rada i socijalne politike Unsko-sanskog kantona, u cilju daljnjeg praćenja situacije i poduzimanja mjera radi sprječavanja i ranog otkrivanja eventualnog slučaja bolesti izazvane novim koronavirusom (COVID -19), koja je Zaključkom Vlade Federacije BiH, V. broj 164/2020 od 31.01.2020. godine proglašena zaraznom bolešću čije je sprječavanje i suzbijanje od interesa za Federaciju BiH, analizirajući situaciju na području Unsko-sanskog kantona, uzimajući posebno u obzir povećan broj migranata na području USK, u skladu sa zaključcima Operativne grupe za koordiniranje aktivnosti i nadzora nad migrantskom krizom na području USK, u skladu sa odredbama Pravilnika o organizaciji i načinu rada Kriznog štaba Federalnog ministarstva (“Službene novine Federacije BiH”, broj 10/12), donio je sljedeću\n1. Traži se od Kriznog štaba Federalnog ministarstva zdravstva, da hitno održi sjednicu na kojoj će analizirati sveukupnu situaciju na području Unsko-sanskog kantona, uzimajući u obzir veliki broj građana koji rade u zamljama Evropske unije, položaj Unsko-sanskog kantona kao prvog kantona na ulazu u državu Bosnu i Hercegovinu - sa više međunarodnih i graničnih prijelaza, veliki broj migrantske populacije, nedovoljnu opremljenost zaštitnim sredstvima i uređajima Kantonalne bolnice i Domova zdravlja ( respiratorima, pokretnim RTG i dr.), o čemu smo Krizni štab već obavijestili i tražili konkretnu pomoć koja još nije došla.\n2. Traži se od Kriznog štaba Federalnog ministarstva zdravstva, da na hitno održanoj sjednici, naloži federalnom nivou vlasti, da pruži finansijsku i drugu podršku institucijama Unsko-sanskog kantona, u provedbi mjera sprječavanja i ranog otkrivanja evnt. slučajeva bolesti izazvane novim koronavirusom među lokalnim stanovništvom i migrantskom populacijom.\n3. Nalaže se potpuno ograničenje kretanja migranata van privremenih centara u kojima borave na području Unsko-sanskog kantona. ROK. Odmah.\n4. Nalaže se hitno izmiještanje migranata koji se nalaze van privremenih centara ( na ulici, u napuštenim objektima i dr.mjestima), kojih prema slobodnoj procjeni ima oko 2000.\nZa provođenje ove mjere zadužuju se gradonačelnici gradova i načelnici općina Unsko-sanskog kantona, kao i sve nadležne institucije. ROK: Odmah\n5. Zabranjuje se prevoz migranata svim prevoznim sredstvima ( talgo voz, autobus, kombi, taksi i dr.) prema Unsko- sanskom kantonu, kao i prevoz na području Unsko-sanskog kantona. Osim prevoznim sredstvima, zabranjuje se ulazak migranata koji idu pješice, na područje Unsko-sanskog kantona. ROK: Odmah.\n6. Zabranjuje se smještaj migranata u privatne smještajne jedinice, tj.individualne stambene objekte (stanovi i kuće), ukoliko nemaju uredan boravak i uredna lična dokumenta. ROK: Odmah.\n7. Traži se od Premijera Kantona, da u skladu sa odgovarajućim tačkama ove Naredbe, što prije naloži hitno postupanje, organima uprave i drugim institucijama Unsko-sanskog kantona.\n8. Sve zabrane i ograničenja vezana za migrante, iz ove Naredbe, primjenjivat će se do daljnjeg.\n9. Ova naredba stupa na snagu danom donošenja.\nMinistrica, dr.sci.prim.Nermina Ćemalović\nSavez strukovnih sindikata doktora medicine i stomatologije Federacije Bosne i Hercegovine obratio se saopćenjem građanima povodom pandemije COVID-19.\n- Poštovani građani FBiH, povodom situacije koja je nastala zbog širenja infekcije novom vrstom corona virusa i nastanka bolesti COVID-19, osjećamo dužnost obratiti vam se u ime naših članova, kako bi zajednički stali u odbranu zdravlja i života svih naših građana, onako kako smo i do sada stali nebrojeno puta.\nMi, vaši doktori, tu smo za sve vas koji imate potrebu za liječničkim pregledom, ali isto tako apeliramo svima da ne dozvolite da panika koja se polako uvlači među stanovništvo dovede do prevelikog broja nepotrebnih posjeta liječnicima. Riječ je o virusu iz dobro poznate porodice corona virusa i samo radikalan epidemiološki nadzor, sa svim potrebnim mjerama, može smanjiti broj zaraženih. Upravo to, smanjen broj zaraženih na području Federacije omogućit će da sve naše raspoložive kapacitete usmjerimo na najteže pacijente. Doktori u Federaciji BiH, kao i ostatku države BiH, imaju znanje i iskustvo da se izbore sa ovom vrstom pandemije - citat je iz saopćenja.\nDoktori medicine i stomatologije naglašavaju da su potrebni vrijeme i oprema.\n- l jedno i drugo nam nedostaje, ali barem na vrijeme možemo doprinijeti učešćem svih nas u radikalnim epidemiološkim mjerama kojima ćemo rizik od zaraze smanjiti na minimum i time dobiti na vremenu - navedeno je u saopćenju.\nČlanovi tog sindikata apeliraju građanima da savjet liječnika, kad god je to moguće, zatraže telefonom i ne idu nepotrebno na preglede. Time će biti smanjene gužve u čekaonicama i eventualni kontakt zdravih s oboljelima, odnosno širenje infekcija.\n- U slučaju ozbiljnijih stanja, tu smo za sve vas. Upućujemo posebnu molbu svim građanima s povišenom tjelesnom temperaturom i kašljem, koji su se vratili u BiH u zadnjih 14 dana, da se jave telefonom nadležnom liječniku ili na kontakt-brojeve uvedene posebno za ovu situaciju, koje mogu pronaći na internetu za svaki kanton.\nAko se odlučite pozvati hitnu medicinsku pomoć, naglasite im podatak o temperaturi i\nputovanju izvan BiH, kako bi oni pokrenuli proceduru sigurnog zbrinjavanja.\nBudite odgovorni kao pacijenti jer time štitite sve ostale, pa i vas same - naglašava Savez strukovnih sindikata doktora medicine i stomatologije FBiH.\nU moru informacija, građanima je teško odlučiti kojim informacijama vjerovati, napomiju također doktori te posebno naglašavaju da epidemiolozi i infektolozi, posredstvom\nkriznih štabova, daju istinite i bitne informacije za građane kojima mogu vjerovati i po njima postupati.\n- Imamo edukovan, vrlo kvalitetan kadar, epidemiolozi koji moraju\nvoditi i upravljati ovom krizom, imamo infektologe, mikrobiologe, imunologe koji su potpuno sposobni da se uhvate u koštac s aktuelnom pandemijom. Na kraju, svi doktori su na raspolaganju za sve građane FBiH.\nObustavljeni su svi godišnji odmori, usavršavanja izvan BiH ili druge aktivnosti i praktično svi doktori FBiH su na svojim radnim mjestima.\nNadležne za nabavku opreme molimo da reagiraju odmah i nabave dovoljno zaštitne opreme kako za uposlene u zdravstvu, tako i za naše pacijente. Prije svega, POTPUNA zaštitna oprema za doktore, ali i sve zdravstvene radnike. Situacija u kojoj virus ulazi u bolničke zdravstvene ustanove je najgori scenario. Svakako želimo izbjeći situaciju da se ionako desetkovan broj doktora ,,izbaci" iz stroja tako što bi neko od ljekara bio zaražen i odstranjen s posla sad kad je najpotrebniji građanima. Planirajte unaprijed mogućnost epidemije i obezbijedite dovoljno sredstava za rad u tome slučaju. Ne smijemo dozvoliti da manjak opreme doprinese širenju infekcije.\nUnaprijed planirajmo i to da će u slučaju epidemije, porasti broj životno ugroženih pacijenata, koji zahtijevaju posebnu brigu. Napravimo zajedno na vrijeme reorganizaciju zdravstva, prilagodimo se trenutnoj situaciji kako opremom i osobljem, tako i prostorom - citat je iz saoćenja.\nSindikat apelira svim medijima, ali i pojedincima, da prenose isključivo provjerene informacije jer u suprotnom, uzrokuju nezaustavljivo širenje panike među građanima.\n-Zajedno, mirno i staloženo možemo kontrolirati trenutnu situaciju i tako bolesnima obezbijediti kvalitetne i pravovremene usluge, a one zdrave kroz prevenciju sačuvati od infekcije - ističe Savez strukovnih sindikata doktora medicine i stomatologije FBiH.\nKo je na portalu: 1708 gostiju i nema prijavljenih članova


Zločin nad bolesnicima: Republičko javno tužilaštvo saopštilo -Tehnički kiseonik korišten za liječenje ljudi- | Infomedia Balkan\nHronika | 11.Apr.2022 - 22:28 h\nZločin nad bolesnicima: Republičko javno tužilaštvo saopštilo -Tehnički kiseonik korišten za liječenje ljudi-\nRepubličko javno tužilaštvo saopštilo je da je utvrđeno da je veća količina tehničkog kiseonika upotrijebljena za liječenje pacijenata.\n"Republičkom javnom tužilaštvu, dostavljena je od strane Okružnog javnog tužilaštva u Banja Luci krivična prijava koju je podnio Draško Stanivuković, gradonačelnik Banja Luke, protiv Alena Šeranića, ministra zdravlja i socijalne zaštite Republike Srpske, Vlade Đajića, direktora Univerzitetskog kliničkog centra Republike Srpske i Stanislava Čađe, direktora Akcionarskog društva “TEHNOGAS” fabrika tehničkih gasova Trn - Laktaši (u daljnjem tekstu: “TGT” a.d. Laktaši) zbog postojanja osnova sumnje da su ova lica počinila više krivičnih djela, od kojih i krivična djela Udruživanje radi vršenja krivičnih djela, Zloupotreba službenog položaja ili ovlašćenja i Nesavjestan rad u službi za koja djela je nadležno Republičko javno tužilaštvo", kaže se u saopštenju Tužilaštva.\nDodaju da u cilju potpunog i pravilnog utvrđivanja navoda prijave, tužilaštvo je izuzelo kompletnu tendersku dokumentaciju u vezi sa nabavkom medicinskih i tehničkih gasova za potrebe Univerzitetskog kliničkog centra Republike Srpske, na osnovu koje je utvrđeno da je u oktobru 2020. godine raspisan otvoreni međunarodni postupak za javnu nabavku medicinskih i tehničkih gasova za potrebe Univerzitetskog kliničkog centra Republike Srpske, da se kao jedini ponuđač prijavila firma “TGT” a.d. Laktaši sa kojom je zaključen Ugovor o kupoprodaji medicinskih i tehničkih gasova, ukupne vrijednosti 2.085.849,09 KM, te da je gas isporučivan prema cijeni određenoj predmetnim ugovorom.\n"Iz dokumentacije pribavljene od Agencije za lijekove i medicinska sredstva Bosne i Hercegovine utvrđeno je da je “TGT” a.d. Laktaši tokom 2020. i 2021. godine, Univerzitetskom kliničkom centru Republike Srpske isporučio određene količine medicinskog kiseonika, a da za to nije imao dozvolu agencije za promet lijekovima – medicinskim kiseonikom na veliko, da se bavio i jednim dijelom proizvodnog procesa gasa - kiseonika, iako takođe nije imao dozvolu za proizvodnju lijekova izdatu od nadležne Agencije", stoji u saopštenju.\nUtvrđeno je, kako kažu, i da je veća količina tehničkog kiseonika upotrijebljena za liječenje pacijenata.\n"Na osnovu analize pribavljene dokumentacije utvrđeno je da ne postoje dokazi da su prijavljena lica: Alen Šeranić, ministar zdravlja i socijalne zaštite Republike Srpske, Vlado Đajić, direktor Univerzitetskog kliničkog centra Republike Srpske i Stanislav Čađo, direktor “TGT” a.d. Laktaši, djelovali kao grupa ili organizovana kriminalna grupa, niti dokazi da je pribavljena imovinska korist ili drugom nanesena šteta ili teža povreda prava drugog", ističu iz Tužilaštva i dodaju da je je postupak nabavke medicinskih i tehničkih gasova proveden u skladu sa Zakonom o javnim nabavkama Bosne i Hercegovine, a plaćanje isporučenih količina kiseonika vršeno je po cijenama određenim ugovorom.\n"U odnosu na drugi dio krivične prijave koji se odnosi na krivična djela protiv zdravlja ljudi, protiv pravnog saobraćaja i protiv privrede i platnog prometa, odnosno upotrebu tehničkog kiseonika radi liječenja pacijenata i klasifikovanje ovog gasa kao medicinskog lijeka te njegovog uticaja na zdravlje pacijenata i štetnost za zdravlje ljudi, nadležno je Okružno javno tužilaštvo u Banja Luci, zbog čega je cjelokupan spis dostavljen ovom tužilaštvu na nadležno dalje postupanje", navodi se u saopštenju Republičkog javnog tužilaštva.


Poziv za učešće u Programu zapošljavanja Roma | FENA\nEkonomija\t Pet, 11.08.2017. 13:27\nPoziv za učešće u Programu zapošljavanja Roma\nSARAJEVO, 11. augusta (FENA) - Iz Federalnog zavoda za zapošljavanje (FZZZ) danas je saopćeno da će Javni poziv za učešće u Programu zapošljavanja Roma u 2017. biti ponovo objavljen 14. augusta , te da će biti otvoren 15 dana.\nFZZZ ROMI ZAPOŠLJAVANJE


ZLOUPOTREBLJENO PREDAVANJE KOMPANIJE SATURN: Tajni podaci o ruskim satelitima dostupni na Internetu! - Informer\nZLOUPOTREBLJENO PREDAVANJE KOMPANIJE SATURN: Tajni podaci o ruskim satelitima dostupni na Internetu!\nPoverljivi podaci o ruskim kosmičkim letelicama koji do sada nisu bili saopštavani javnosti, dostupni su na internetu i njima se može slobodno pristupiti\nPodatke o pravljenju kao i rokove lansiranja kosmičkih letelica, nazive satelita, probnih konstruktorskih radova i preduzeća koja ih realizuju, predstavila je kompanija „Saturn", koja proizvodi sunčane baterije i akumulatore za ruske kosmičke uređaje i u nadležnosti je „Roskosmosa", prenosi Sputnjik.\n„Saturn" je potvrdio originalnost objavljenih podataka koji su saopšteni na stručnoj konferenciji u Krasnodaru tokom februara, a materijali sa te konferencije su objavljeni na jednom od sajtova s ruskim domenom.\n- To je nezakonito objavljeno. Infromacije su preuzete iz saopštenja na konferenciji i nisu trebale da izađu u javnost - izjavio je za Sputnjik glavni konstruktor PAO „Saturna" Sergej Lihonosov i naglasio da će protiv onoga koji je to objavio biti preduzete odgovarajuće mere.\nKompanija „Saturn" se nalazi na spisku akcionarskih društava prema kojima državna korporacija za kosmičku delatnost „Roskosmos" sprovodi jedinstvenu državnu politiku i koji se smatraju strateškim preduzećima Rusije.\nInternet ruski sateliti tajni podaci Komapnija Saturn dostupni\n(VIDEO) SPREMA SE OSVETA IRANU! Tramp odobrio, Amerika šalje vojsku u Saudijsku Arabiju!\n(VIDEO) PAKLENI HOROR JUTROS U VLADIVOSTOKU! Vatra guta jedan od najvećih tržnih centara u Sibiru!\nPROVERITE! Neke od opcija WhatsApp za koje niste znali!\nMAJKRSOFT UPOZORAVA: Nemoguće sprečiti teroriste da koriste Internet!\n(VIDEO) BAJKA POSTALA HOROR! Brutalne i surove internet šale na račun Anastasije Ražnatović!\nPUTIN ŠALJE VOJSKU U IRAN, NAPAD SAD SADA JE NEMOGUĆ! Rusima će se pridružiti i Indija! OVO SE OVE ŠAH MAT, Pentagon može samo da besni!\n(FOTO) TCS-U SE NE ŠALI! Hit prvenstva nadigrao Napredak u Kruševcu, Tedić u finišu doneo pobedu Čukaričkom protiv Mladosti\n(VIDEO) VERONA NAMUČILA ŠAMPIONA! Juventus posle preokreta rastužio Lazovića!\n(FOTO) SMUČILE IM SE KOCKICE! Navijači Barselone jedva čekaju novi dizajn dresova!\n(FOTO) OTKRIVENA SPOMEN PLOČA profesoru Radovančeviću\nNEVIĐENO IŽIVLJAVANJE U GROCKOJ! Muškarac terao drugara da mu SILUJE ŽENU!\n(VIDEO) AFERA "REKET" JOŠ TRESE MAKEDONIJU! BOKI 13 IZLAZI PRED TUŽIOCA ZA ORGANIZOVANI KRIMINAL! Saslušavaće ga zbog IZNUDE OD 1.5 MILIONA EVRA!\nOTEO AVION I UBIO VOJNIKA PRE 34 GODINE I TEK SAD PAO! Libanac uhapšen na Mikonosu, IZRUČUJU GA NEMAČKOJ!\n13:52 C. zvezda\nNEMA FAVORITA, PRESTIŽ JE NAJBITNIJI! Milojević pred derbi hvalio Partizan i otkrio ko je lider komšija!\nNISAM SE ČUO SA MARINOM, NITI ĆU! Zdjelar zahladio odnose sa bivšim saigračem i van terena i pecnuo Zvezdu!\n15:07 C. zvezda\nMILOŠEVIĆ IMA PLAN ZA ZVEZDU: Napašćemo, ali nećemo ići grlom u jagode i biti naivni!\nPREGAŽENA JE I ČEŠKA! Srbija rutinski do četvrtfinala Evropskog prvenstva!


Završna reč u crnogorskoNezamislivo se dogodilo - Završna reč u crnogorskoj skupštini: "Živela Srbija"j skupštini: "Živela Srbija" | WebTribune\nHome U FOKUSU Nezamislivo se dogodilo – Završna reč u crnogorskoj skupštini: “Živela Srbija”\nZavršnu reč u skupštinskoj raspravi o izboru nove crnogorske vlade poslanik DF-a Milan Knežević je završio sa: “Živela Srbija i nek je večna Crna Gora”.\nZavršnu reč Knežević je počeo porukom:”Srećna vam sloboda”, ali je dodao da nije siguran da će do kraja mandata ovog saziva skupštine svi biti u mogućnosti da kažu da su slobodni.\nIstakao je da je DF zajedno sa SPC, kanonski nedeljivom, i zajedno sa počivšim patrijarhom Irinejom i mitropolitom Amfilohijem, dao najveći doprinos veličanstvenoj pobedi na avgustovskim parlamentarnim izborima.\n“Ako neko misli da je ovim predlogom sastava vlade doveo DF pred svršen čin, napravio je kapitalnu istorijsku grrešku”, poručio je Knežević i dodao da je snaga DF bila i u tome kada je Andrija Mandić sa prvog mesta na listi prešao na 81. i kada je on poklanjao poslanički mandat, jer je verovao u pobedu i trajne vrednosti okupljanja i objedinjavanja opozicije.\n“Optuživali su nas da želimo fotelje, govorili su da je jeres da kada neka partija pobedi bude u vlasti, a oni koji u nas optuživali za to, uzeli su te fotelje”, rekao i dodao da su i pripadnici DF-a mogli danas biti u tim foteljama da su, kako je rekao, primenili malo “ideološke gimnastike”.\nPoručio je da će Krivokapić imati njihovu podršku, ako odmah suspenduje i povuče antipravoslavni Zakon o slobodi veroispovesti, ako se bude obavezao da će organizovati popis stanovništva naredne godine na kojem “ćemo se nacionalno i verski bez pritisaka izjasniti”, te da će podržati zakon o tužilaštvu, ali bez bilo kakvih razgovora sa tužiocem Milivojem Katnićem.\nKrivokapić će, kazao je, imati podršku i ako se izabere Sudski savet, donese zakon o dvojnom državljanstvu, ekonomskim povezivanjem sa bratskom Srbijom, podrži Inicijativa “mini-Šengen” i, kako je rekao, uhapsi “Mila Ðukanovića pa makar on bio i predsednik UN”.\nRekao je i da sve to nisu želje DF-a već naroda koji je pobedio 30. avgusta.


Knjaževac: RGOŠKA BANJICA POSTAJE REHABILITACIONI CENTAR – SOLARIS MEDIA\nKnjaževac, Dušan Mladenović – Ove godine, sem planinskog i seoskog, započeće i razvoj banjskog turizma u knjaževačkoj opštini – gradiće se, na samo šest kilometara od grada Knjaževca, prvi hotel i Zdravstveno-rehabilitacioni blok na Rgoškoj banjici, u selu Rgošte. Investitori su Nacionalni investicioni program i Ministarstvo turizma.\n– Javna nabavka biće raspisana do kraja ove godine, radovi bi trebalo da počnu početkom 2021. Projekat je vredan blizu četiri miliona evra i obuhvata izgradnju 5000 kvadrata korisnog prostora. Hotel je sa četiri zvezdice, imaće 84 postelje i poluolimpijski bazen zatvorenog tipa. Iznad restorana, na samoj Banjici, biće izgrađen zdravstveno-rehabilitacioni blok sa 500 kvadrata. Koristiće se i u zimskom periodu – izjavio je za februarski broj biltena opštine Knjazevac, predsednik opštine Milan Đokić.\nBanjska temperatura je 28 – 32 stepena. U vodi ima različitih elemenata koji blagotvorno utiču na zdravlje ljudi. Ima i radona i magnezijuma koji povoljno utiču na kardiovaskularni sistem. Primećeno je i brže zarastanje plitkih ogrebotina i rana zbog prisustva mangana. Zato ovde dolaze ljudi sa svih strana iz naše, ali i evropskih zemalja, jer pomaže i u lečenju reumatskih tegoba i nekih nervnih oboljenja.\n← 18 osoba testirano juče i danas sa područja Zaječarskog i Borskog okruga – Četiri osobe hospitalizovane\nRADNICI TOPLANE SU NAJZASLUŽNIJI ZA USPEŠNU GREJNU SEZONU →


DETALJAN CENOVNIK: Ovo su novi iznosi putarina u Srbiji koji će važiti od avgusta | Najnovije vesti - Srbija danas\n24.07.2019. • 07:26 Srbija Danas/Blic\nDETALJAN CENOVNIK: Ovo su novi iznosi putarina u Srbiji koji će važiti od avgusta\nOn očekuje da će, nakon što je Skupština Srbije nedavno usvojila izmene Zakona o naknadama za korišćenje javnih dobara, u četvrtak i vlada usvojiti povećanje cene putarine, što bi zatim trebalo da bude objavljeno u Službenom glasniku.\nOsam dana od tog trenutka zakon stupa na snagu, što znači 2. ili 3. avgusta, rekao je Drobnjak. On je naveo da je poskupljenje putarina predloženo jer Putevi Srbije finansijski "ne stoje kako treba", a potrebna su sredstva za održavanje puteva.\nA evo kolike će biti cene vožnje kada bude usvojen novi cenovnik.\nOD AVGUSTA SKUPLJE PUTARINE: Velike promene na putevima Srbije!\nUnapređenje energetske efikasnosti: Evropska banka obezbeđuje Šapcu 2,5 MILIONA EVRA!\nNEPREDVIDIVA BUDUĆNOST: Nemci zabrinuti za stanje u privredi\nPutarina od Beograda do Novog Sada sada će koštati oko 235 dinara umesto dosadašnjih 210.\nZa deonicu od Beograda do Subotice vozači automobila platiće oko 630 dinara, umesto 560, a od Beograda do Niša putarina će biti oko 900 dinara, umesto trenutnih 800.\nCena vožnje do Aleksinca biće skoro 820 dinara, a do sada je koštala 730 dinara, dok će se od Beograda do Vrbasa stizati za 360 umesto 320 dinara. Ako krenete na zapad, ka Hrvatskoj, putarinu od Beograda do Šida platićete nešto više od 410 dinara, umesto sadašnjih 370 dinara.\nNa deonici Ljig-Preljina cena će sa 140 porasti na skoro 160 dinara.\nOd Beograda do Preševa 1.500 dinara\nOni koji kreću na letovanje u Grčku od 1. jula već plaćaju veći iznos, pošto je nakon otvaranja južnog dela Koridora 10 kroz Grdeličku klisuru u ovom sektoru počela naplata putarine po zatvorenom sistemu.\nTako se za deonicu od Niša (naplatna stanica Doljevac) do Preševa plaća 540 dinara, što znači da trenutno vozači za putarinu od Beograda do Preševa moraju da izdvoje 1.340 dinara. Posle poskupljenja cena će porasti na 1.500 dinara.\nVozači koji se upute ka Bugarskoj za korišćenje autoputa do Dimitrovgrada spremiti oko 120 dinara više nego ranije, jer će putarina sa 990 dinara poskupeti na 1.110 dinara.\nNajteži kamioni, odnosno vozila sa četiri i više osovina i nosivošću preko 3,5 tona, putarinu od Beograda do Novog Sada plaćaće sada 150 dinara više - 1.400 umesto 1.250.\nUmesto da ih prigrle, Hrvati konstantno teraju turiste: Počeli da naplaćuju HLADOVINU na plaži!\nDA LI JE KAMPOVANJE JEFTINIJE OD TURISTIČKOG ARANŽMANA? Evo koliko košta 10 dana pod ŠATOROM\nEl Čapo je konačno "smaknut", ali gde je njegovih 12 milijardi dolara?\nDo Subotice će prevoz kamionima biti 400 dinara skuplji, pa će putarina koštati 3.740 dinara, umesto dosadašnjih 3.340. Od Beograda do Niša kamiondžije će platiti 5.400 dinara, a dosadašnja cena bila je 4.830 dinara.\nZa transport na zapad, kamioni će putarinu od Beograda do Šida platiti 2.530 dinara, umesto sadašnjih 2.260. Na deonici Ljig-Preljina cena će sa 880 porasti na 985 dinara.\nAko svoju robu voze na jug Srbije, teškaši će za deonicu od Beograda do Preševa morati da izdvoje oko 9.040 dinara, umesto 8.070, dok će vozači koji se upute ka Bugarskoj za korišćenje autoputa do Dimitrovgrada spremiti oko 700 dinara više nego ranije, jer će putarina sa 5.950 dinara poskupeti na 6.660 dinara.\nS druge strane, avanturisti koji krenu na put motociklom platiće put od Beograda do Niša oko 450 dinara, umesto dosadašnjih 400, dok će za relaciju do Subotice izdvojiti nešto više od 310 dinara, što je tridesetak dinara skuplje nego sada.\nPrihodi veći skoro 2 milijarde dinara\nPovećanjem prihoda od putarine obezbediće se veća sredstva za finansiranje održavanja i razvoja putne mreže, a u obrazloženju stoji procena da će predloženim povećanjem od 12 odsto u 2019. godini prihod od naplate putarine biti veći za 1,9 milijardi dinara, odnosno da će ukupan prihod iznositi 27,6 milijardi dinara.\nputarina auto-put autoput Zoran Drobnjak JKP Putevi Srbije cenovnik naplatna rampa\nJOKIĆ TRAŽIO DA IGRA POVREĐEN: Srpski košarkaš i sa bolovima dominirao parketom!\n"INDIJSKI SCENARIO" SE PRELIVA NA DRUGE DRŽAVE: Lomače gore, zaraženih nikad više, a u opasnosti su i njihove komšije!\nTEŽAK INCIDENT NA ZAPADNOJ OBALI: Izraelska vojska ubila palestinskog tinejdžera, sve može da eskalira (FOTO)\nOD DANAS ZAPRAŠIVANJE KOMARACA U BEOGRADU: Akcija počinje u 20.30 i to na ovim lokacijama\nFRANCUSKA I BRITANIJA NA KORAK OD RATA? London aktivirao mornaricu zbog pretnji Pariza, tenzično u Lamanšu


Dakar avantura za WTCC asa | TRKE.rs\nDakar avantura za WTCC asa\nNezadovoljan jurenjem uspeha u FIA WTCC-u, holandski as Tom Coronel uskoro kreće na najteži izazov motosporta od svih: Dakar!\nKros-kantri događaj, koji pokriva razdaljinu od 9111km kroz Argentinu, Boliviju i Čile, traje od 4-17 januara i Coronel će u mnogome biti sam. Kako je pre 6 godina za partnera izabrao svog brata blizanca, Coronel-ovi će obojica imati po Maxxis Dakarteam SuperB bagi.\nKako nikada nije zazirao od izazova, WTCC trkač će takođe izveštavati sa ovog događaja za jednu dansku televiziju. „Nakon što sam prošao kroz cilj 2009. godine, moj Dakar zadatak je bio ispunjen i da uradim to ponovo nije dolazilo u obzir,“ rekao je Coronel za Dakar.com.“Ali, pitao sam se, šta sam još mogao da uradim da bi avantura bila zanimljivija. Razgovarao sam sa ljudima sa RTL 7 televizije i predložio da im dostavljam dnevne izveštaje snimljene po etapama sa kamerama iz nekoliko uglova kojim bi nas oni snabdeli. Biću njihov trkački reporter i kad god vidim mesto gde mogu da ispričam neku lepu priču, staću i učiniti to,“ zaključio je Coronel.\nPeugeot: Avantura može da počne


Odbegli tigar iz Voronježa uspešno prevezen u zoo–vrt (video) - Sputnjik Srbija\n21:51 08.02.2016 (osveženo 21:54 08.02.2016) Preuzmite kraći link\nPogledajte kako su spasioci uspeli da uhvate zver koja je, prema prvim podacima, pobegla iz kamiona u kojem je prevožena.\nOdbegli tigar je pronađen u okolini Voronježa. Informacije o tome da životinja slobodno šeta u oblasti Borovog stigle su u policiju u nedelju rano ujutru. Na mesto su stigli spasioci i policija, a sa njima je bio i veterinar.\n„Zbog opasnosti po stanovništvo oblast u kojoj se nalazio tigar bila je opkoljena. Operativna grupa Državne uprave Ministarstva za vanredne situacije Rusije za Voronješku oblast obezbedila je prisustvo veterinara iz zoološkog vrta u tom gradu. Životinja je uspavana uz pomoć specijalnih sredstava, vezana i dopremljena u zoološki vrt, gde je smeštena u kavez“, navedeno je u saopštenju.\nMinistar za prirodne resurse i ekologiju Rusije Sergej Donskoj naložio je Komitetu za nadzor prirode Rusije da zajedno sa tužilaštvom provere prevoznika i organizacije koji su učestvovali u prevozu tigra.\nzoološki vrt, Tigar


Funkcija pranja samo u gornjoj ili donjoj korpi, tako da možete da dobijete čiste sudove, a da ne morate da čekate da napunite mašinu.\nNivo buke dB 46\nPotrosnja vode 9 L\nUkupan broj programas 8\nOdlozen start - 1-24h\n6thSense,Crystal,Dnevni program,Eco,Intenzivno pranje,Pretpranje,Brzi program '30,Tihi program\nUŠTEDA 3.180 din.\nUŠTEDA 26,95 €


Zaštita od buke I Projektovanje optimalnih rešenja I Decibel AS\nProjektovanje zvučne izolacije\nProjekat zvučne izolacije neophodan je svaki put kada treba predvideti tačne rezultate koji će se postići primenom mera za suzbijanje buke . Na primer, tokom zvučne izolacije zida između prostorije u kojoj nivo zvuka/buke, nastao usled govora i drugih kućnih aparata, iznosi 85 dBA, i susedne spavaće sobe u kojoj nivo buke mora biti ispod 25 dBA radi mirnog sna, projekat procenjuje gubitak energije zvuka/buke kroz strukturu pregradnog zida i određuje broj i kvalitet slojeva koje treba dodati kako bi se postig ovaj nivo (25dBA).\nPošto prenos zvuka kroz strukturu zavisi od različitih fizičkih parametara materijala projektovanje je obavezno kako bi se dobio željeni efekat. Važno je napomenuti da neki od najčešćih toplotno izolacionih materijala, kao što su EPS i KSPS, smanjuju efekat zvučne izolacije zidova zbog svoje strukture, i stvaranjem akustičkih mostova doprinose prenosu zvuka u narednu prostoriju. Materijale za termo izolaciju ne treba mešati niti koristiti kod zvučne izolacije. Računarska verifikacija sistema zvučne izolacije obavezan je deo izbora odgovarajućeg sistema za smanjenje buke.\nProjekti za zvučnu izolaciju zidova u stambenim i javnim zgradama se vrše se prema metodologiji standarda EN ISO 12354 -1 i 2.\nU industrijskoj zvučnoj izolaciji i kontroli buke, izrada projekta je neizostavni korak u pronalaženju rešenja za postizanje željenih nivoa smanjenja buke. Pri proračunu zvučne izolacije u proizvodnim postrojenjima, koristi se niz standarda i metodologija u zavisnosti od specifičnosti problema. Najviše se obraća paznja na detekciju buke neposredno na mestima operatera u fabrikama, i eliminaciji negativnih psiholoških efekata koji narušavanju zdravlje osoblja, usled visokog nivoa buke .\nProjektovanje akustičkog tretmana\nAkustički projekti su obavezni deo određivanja vrste i lokacije akustičkih obloga u studijima, koncertnim dvoranama, učionicama, klubovima, prodavnicama, restoranima, poslovnim prostorima, kancelarijama, bioskopima i muzičkim studijima.\nKako bi se precizno odredila optimalna akustika prostorija, primenjuju se proračuni i simulacije sledećih parametara:\nVreme reverberacije RT60 i RT30;\nProcena jasnoće govora D50 i C50\nStudija ranih i kasnih refleksija;\nNivo pozadinskog šuma i opšti nivo zvuka (izražen u dBA);\nModovi prostorije i analiza stojećih talasa;\nProjekti uključuju tehničke detalje, predmere, 3D vizuelizaciju i proračune. Simulacije se izvode uz pomoć specijalizovanih softvera u skladu sa evropskim i međunarodnim normama i standardima


Reci Da PROSPERITETU I BOGATSTVU | Reci da\nReci Da PROSPERITETU I BOGATSTVU, 5. Mart 2016, 11-15h, Hotel Radisson Blu Old Mil\n“Bezgraničan prosperitet je moj i delim ga svima, blagosloven sam”\nProsperitet je prirodno stanje svakog čoveka. Rađamo se da bi živeli prosperitetno. Kako spoljni uticaji kreiraju našu svest o svemu pa i prosperitetu, godinama imamo sve lošiju sliku o našim stvarnim mogućnostima, pa tako i živimo samo mrvice stvarnog bogatstva, naravno, nezadovoljni. Na Radionici Reci da prosperitetu i bogatstvu, osvešćujemo i “pretresamo” naša ograničavajuća uverenja menjajući ih i kreirajući novu sliku i nov život ispunjen svim blagostanjem koje želimo.\nViše informacija: http://ivanaandjiccoach.rs\nBroj polaznika je ograničen, pa vas molimo da se informišete ili prijavite putem mejla ivana@recida.rs\n28.12.2017.Reci Da jubilarni 30. broj\nReci Da jubilarni 30. broj donosi ekskluzivno dva modna editorijala - City Bride Ana Bebić u potrazi za svojom venčanicom i Neobuzdani hedonizam u raskoši glamura u stilu Marije Antoanete. Mlada sa naslovne, Ana Bebić, otkriva album slika sa svog nedavno održanog venčanja kao i sve ono što joj je bilo važno i bajkovito tog dana.Inspirišemo vas Tematskim venčanjima;…


Iz SIPA-e je saopšteno kako je osoba inicijala L.T. lišena je slobode zbog postojanja osnova sumnje da je počinila krivično djelo iz člana 201. KZ BiH "Terorizam" u vezi sa krivičnim djelom iz člana 202d KZ BiH "Organiziranje terorističke grupe" i članom 248. KZ BiH Pripremanje.\nPostupajući po naredbi Suda BiH, policijski službenici SIPA-e izvršili su, 3.9.2014. godine, pretres stambenog objekta koje koristi L.T., kada osumnjičena osoba nije pronađena na adresi stanovanja, te je za istom SIPA raspisala potragu. Osoba lišena slobode privedena je u službene prostorije SIPA-e, gdje se nad istom vrši kriminalistička obrada, nakon čega će se, shodno uputama postupajućeg tužioca, odlučiti o njenom daljem statusu.\nViše iz kategorije: « Policajci uhapsili kolegu u stanici BIH: 80. po korupciji »


ČUVENI SPORTISTA DEJAN TOMAŠEVIĆ U DVORIŠTU OSNOVNE ŠKOLE "TAKOVSKI USTANAK" POSTAVIO PRVE TABLE SA KOŠARKAŠKIM SNOVIMA: Čuveni košarkaš pionir ove ideje! - Košarka\nHotSport 13.05.2022., 13:44\nPrve košarkaške table u Srbiji na kojima su ispisani dečiji sportski snovi postavljene su danas u Takovu u dvorištu osnovne škole „Takovski ustanak“. Njih je osmislio i obezbedio Dejan Tomašević, jedan od najtrofejnijih igrača u istoriji naše košarke, sa željom da mališani svaki dan kada se bave sportom mogu da se podsete svojih ambicija. Legendarni as je istovremeno pomogao da se obnovi školski teren u ovom mestu, iscrtaju linije za košarku, poprave golovi za fudbal, a decu su posebno obradovale nove lopte.\n„Kada god mogu, trudim se da učinim nešto za svoju zajednicu, za mlade ljude. Možda ovo nekome nije mnogo, ali je iz srca. Zato sam posebno radostan što smo uspeli da obradujemo i iznenadimo decu, ali i zbog toga što su razumela koliko je važno da čuvaju snove, jer je to nešto što nas pokreće. U mom slučaju, kada god mi je bilo teško tokom karijere, ili sam se nalazio na nekoj prekretnici, setio sam se zbog čega sam krenuo da se bavim košarkom i o čemu sam tada maštao. To mi je uvek pomagalo i guralo napred“, rekao je Tomašević.\n„Iz ovog mesta su moji otac Dragomir i majka Branka, koji su takođe pohađali „Takovski ustanak“. Vezan sam brojnim nitima za ovaj kraj, a pamtim da smo brat Darko i ja godinama ovde provodili letnje raspuste i jurili za loptom. Prvo smo igrali fudbal od jutra dok ne padne veče, ali smo posle prešli i na košarku. Sećam se te prve košarkaške „utakmice“, kada nas je bilo još nekoliko na terenu, uz rodbinu i komšije. Jedva sam loptu držao u rukama, ali sam uspeo da postignem koš. Kako je na ovom mestu i nastala moja ljubav prema košarci, osetio da mi je obaveza i odgovornost da uzvratim na neki način“, dodao je Tomašević.\n„Deci su potrebni uzori kao što je Dejan, na čijem primeru će moći da vide da je briga o drugima nešto što je jedna od najvažnijih ljudskih vrednosti. Pored toga što je bio uspešan kao sportista, on je izuzetan čovek i drago nam je što nas je posetio i pomogao da obnovimo teren. Naša škola se trudi da napravi ambijent u kom će svako dete da ostvari svoj puni potencijal i razvija talente, a na to nas obavezuje i činjenica da imamo dugačku i lepu tradiciju. Škola je počela sa radom 1891. godine, a zgradu je podigao Aleksandar Obrenović. Imamo ukupno 159 učenika, koja pohađaju matičnu školu i šest izdvojenih odeljenja, i ovaj teren će im mnogo značiti“, ispričala je direktorka Žižović.\n„Ideja da se baš na našoj opštini postave prve table sa snovima, kako smo nazvali ovaj projekat, je nešto što nam se svima odmah dopalo i sa zadovoljstvom smo to podržali. Poruke dece o tome šta sanjaju, šta žele da budu, šta je to što ih motiviše i kako sebe vide jednog dana na terenu je inspiracija i za sve nas. Hvala Dejanu na poseti i pomoći, a nadamo se da će zahvaljujući tome na ovom terenu izrasti neki novi talenti srpskog sporta i košarke“, rekao je Kovačević.\nPrethodna vest SRBI U TIMU EVROLIGE: Dva igrača izborila mesta u drugoj petorci!\nSledeća vest SPORTSKE IGRE MLADIH U SURDULICI: Tradicionalna lokacija za uspešnu saradnju!\nSRBI U TIMU EVROLIGE: Dva igrača izborila mesta u drugoj petorci!


Delegacija EU: Buduće koncesije da budu u skladu sa novim zakonodavstvom\nSPORAZUM USAGLASITI I SA PRAVILIMA O DRŽAVNOJ POMOĆI I TENDERSKOJ PROCEDURI\nIz Delegacije EU u Podgorici su kazali da koncesioni sporazum takođe treba da bude usaglašen sa pravilima o državnoj pomoći i tenderskoj proceduri zasnovanoj na principima konkurencije, transparentnosti, zabrane diskriminacije i jednakog tretmana\n1218 pregleda\t1 komentar(a)\nAerodrom Podgorica: Ilustracija, Foto: Luka Zeković\n30.07.2019. 21:27h Ažurirano: 30.07.2019. 21:24h\nBuduće koncesije za aerodrome treba da budu u skladu sa novim zakonodavstvom, ocijenjeno je iz Delegacije Evropske unije u Podgorici.\nKako su naveli, Crna Gora je unaprjeđivala i razvijala svoj pravni okvir o javnim nabavkama, javno-privatnom partnerstvu i koncesijama u cilju utvrđivanja principa transparentnosti, jednakog tretmana i proporcionalnosti, u skladu sa EU zakonodavstvom.\n“Kao što je i rečeno u našem godišnjem izvještaju o Crnoj Gori, buduće koncesije za aerodrome treba da budu u skladu sa novim zakonodavstvom”, kazali su iz Delegacijie agenciji MINA.\nOni su dodali da koncesioni sporazum takođe treba da bude usaglašen sa pravilima o državnoj pomoći i tenderskoj proceduri zasnovanoj na principima konkurencije, transparentnosti, zabrane diskriminacije i jednakog tretmana.\nMinistar saobraćaja i pomorstva, Osman Nurković rekao je ranije da bi postupak dodjele koncesije za aerodrome Crne Gore i potpisivanje ugovora sa koncesionarom trebalo da bude završen u martu, i dodao da već ima oko 20 zainteresovanih renomiranih kompanija.\nKoncesijeAerodromi Crne GoreDelegacija EU u Podgorici\n18:03 h\t45\n17:36 h\t26\n17:04 h\t176\n25.09. 19:25 h\t4719\t84121\n26.09. 14:40 h\t319\t73605\n26.09. 14:34 h\t43\t49778\t11\n26.09. 17:04 h\t176\t47951\n26.09. 08:49 h\t951\t43824\n26.09. 08:49 h\t246\t951\n25.09. 19:25 h\t145\t4719\n26.09. 10:00 h\t119\t665\n26.09. 16:22 h\t75\t435


SAD i EU da prestanu da prave ustupke secesionističkim snagama\n• Zapad je pravio ustupke Dodiku svaki put kad je izazivao eskalaciju. Ako nagrađujete nekoga za loše ponašanje, on će nastaviti da se loše ponaša. To je lekcija koju naročito EU nikad nije shvatila, rekao je “Vijestima” politički analitičar Tobi Vogel• Adnan Ćerimagić iz Inicijative za evropsku stabilnost smatra da trenutno nije moguć raspad BiH na dvije ili tri kompaktne monoetničke cijeline, jer one ne postoje\n19601 pregleda\t21 komentar(a)\nNovi sukob u Bosni i Hercegovini je malo vjerovatan, ali postoji rizik od nasilja. Milorad Dodik i njegovi saveznici pokazali su da mogu da stvore nevolje kad god im se prohtije. Trenutna eskalacija je izazvana akcijama Zapada, koji sada mora da osigura da se politička kriza ne pretvori u bezbjednosnu, izjavio je za “Vijesti” Tobi Vogel, suosnivač i viši saradnik Savjeta za politiku demokratizacije sa sjedištem u Berlinu.\nNa pitanje kolika je mogućnost da dođe do raspada BiH ili do novog sukoba, Vogel je rekao: “Situacija u BiH nikad nije bila tako ozbiljna još od perioda neposredno nakon rata. Iako mislim da povratak na sukobe u stilu 1990-ih nije vjerovatan, danas postoji rizik od nekog oblika nasilja nižeg intenziteta, i to bi lako moglo izmaći kontroli. Istovremeno, važno je istaći da čak i ako ne dođe do nasilja, kako što se svi, naravno, nadamo, Milorad Dodik, njegovi sponzori u Moskvi i njegovi lokalni saveznici iz HDZ su postigli svoj cilj - pokazali su da mogu da stvore nevolje kad god žele i da ne postoji međunarodno prisustvo u zemlji koje bi se moglo efikasno suprotstaviti takvim potezima. Bosanci su čuli tu poruku jasno i glasno”, kaže Vogel.\nVisoki predstavnik u BiH Kristijan Šmit je u izvještaju Savjetu bezbjednosti Ujedinjenih nacija ove nedjelje upozorio da su “izgledi za dalju podjelu i sukob veoma realni”.\nOn je ocijenio da Republika Srpska sa Dodikovim Savezom nezavisnih socijaldemokrata na čelu, ugrožava mir i stabilnost, ne samo u toj zemlji, već i u regionu.\n“BiH se suočava s najvećom egzistencijalnom prijetnjom poslijeratnog perioda”, naveo je Šmit u izvještaju o stanju u državi.\nNa pitanje da li postoji realna mogućnost od raspada BiH, njemački političar je juče rekao da to nije neposredna opasnost.\n“Ali, ako se nastavi degradacija Dejtonskog mirovnog sporazuma... postoji rizik da će se ta zemlja raspasti”, rekao je Šmit u intervjuu za Rojters.\nRekavši da se i dalje nada da će međunarodni pritisak pomjeriti razvoj događaja u “razumnom pravcu”, crvena linija bi bilo osnivanje odvojene armije RS unutar BiH, što je Dodik najavio.\n“Ako se ispostavi da je to tačno... međunarodna zajednica će morati da vrlo, vrlo, vrlo ozbiljno razmisli o tome kako da idemo naprijed”, rekao je juče Šmit.\nDodik je pokrenuo inicijativu da RS povuče saglasnost o formiranju institucija na državnom nivou, poput Oružanih snaga BiH, Uprave za indirektno oporezivanje i Visokog sudskog i tužilačkog savjeta.\nŠmit je u izvještaju za SB UN ocijenio da su ti potezi “ravni secesiji bez njenog proglašenja”.\nSavjet bezbjednosti je ove nedjelje usvojio rezoluciju kojom je mandat EUFOR-a u BiH produžen za još godinu. Zbog protivljenja Rusije i Kine i najava da bi mogli staviti veto na rezoluciju, Savjet nije razmatrao Šmitov izvještaj niti se on obratio SB UN.\nPojedini analitičari su to okarakterisali kao poraz Zapada.\nSB UN svake godine glasa o ponovnoj autorizaciji mandata multinacionalnih stabilizacionih snaga, a svakih šest mjeseci organizuje debatu o BiH. Tom prilikom Visoki predstavnik podnosi polugodišnji izvještaj.\nGeneralni sekretar UN Antonio Gutereš poslao je Šmitov izvještaj na adresu 15 članova SB, a nakon glasanja o snagama EU, o Šmitovim upozorenjima govorili su predstavnici SAD, Velike Britanije, Irske, Estonije i drugih zemalja SB, koje su snažno podržale ulogu visokog predstavnika.\nVogel smatra da je sprečavanje Šmita da se obrati SB UN bez presedana i izgleda da ukazuje na to da velike sile ne žele da čuju otvorenu procjenu situacije. Međutim, kao što je i sam Šmit rekao, to što je blokirano obraćanje, samo je pojačalo uticaj njegovog izvještaja.\nVogelfoto: Privatna arhiva\nTo što OHR (Kancelarija visokog predstavnika) nije pomenut u rezoluciji kojom je produžen mandat EUFOR-a, Vogel vidi kao signal da SAD, Britanija i Francuska više ne podržavaju OHR i visokog predstavnika.\n“To je šamar za Kristijana Šmita, ali što je još važnije, to slabi instituciju koja je mogla djelovati kao posljednja linija odbrane od secesionističkih poteza. Dodiku i Rusiji nije stalo do EUFOR-a - trupe EU su deceniju ispod minimalnih operativnih zahtjeva i ne bi bile u stanju da zaštite ambasade EU u Sarajevu u slučaju nasilja. Ono do čega im je stalo su OHR i Bonska ovlašćenja i oni su ucijenili Zapad da popusti na tom frontu prijeteći da će blokirati EUFOR. Jednim potezom olovke, Savjet bezbjednosti je učinio nemoćnim drugi od dva međunarodna izvršna instrumenta”.\nŠmit je juče rekao da bi korišćenje njegovih širokih ovlašćenja za otpuštanje zvaničnika i nametanje zakona bilo posljednje sredstvo.\nAmerički izaslanik za zapadni Balkan, Gabrijel Eskobar, danas stiže u BiH. Vogel kaže da bi on trebalo da pošalje snažnu poruku podrške državnim institucijama, ustavnom poretku i tetitorijalnom integritetu BiH, kao i OHR-u, i da uputi “vjerodostojne prijetnje onima koji nastoje da to podriju, naročito Dodiku”.\n“Međutim, dan pošto Dodik primi mađarskog premijera Orbana u Banjaluci, mislim da bi takva poruka Amerikanaca stigla veoma kasno, i u svakom slučaju neće biti naročito kredibilna jer je Zapad upravo pokazao da je njegova privrženost institucijama koje čuvaju integritet zemlje uveliko retorička”, ocijenio je Vogel.\nViktor Orban je juče boravio u prijateljskoj posjeti Republici Srpskoj.\nAdnan Ćerimagić, viši analitičar Inicijative za evropsku stabilnost (ESI) iz Berlina, smatra da raspad BiH na dvije ili tri kompaktne monoetničke cijeline u ovom trenutku nije moguć jer danas u BiH takve tri cjeline ne postoje.\n“Nijedan od dva entitita nema teritorijalni kontinuitet, skoro pola Hrvata živi u opštinama u kojima nisu u većini, a u Republici Srpskoj živi oko 200.000 nesrba”, kazao je Ćerimagić za “Vijesti”.\nOn ističe da su institucionalna arhitektura i pravni okvir koji su od kraja rata uspostavljeni da bi se BiH održala na okupu, “do te mjere razvijeni, etablirani, međusobno povezani i integrisani sa Savjetom Evrope i kroz različite sporazume uvezani sa EU, da bi svaki jednostrani i neustavni pokušaj da se dramatično izmijene doveo do urušavanja arhitekture koja je omogućila mir BiH, dovela do pravnog i svakog drugog haosa, sa nesagledivim, između ostalog i bezbjednosnim posljedicama”.\nĆerimagić kaže da se trenutno u BiH ne vodi borba između Republike Srpske i države BiH, ili Bošnjaka, Srba i Hrvata, “već između političara koje predvodi Dodik, i koji pokazuju jasnu spremnost da krenu putem jednostranih koraka koji bi mogli dovesti do urušavanja pravne i institucionalne arhitekture koja je garantovala mir u BiH zadnjih 26 godina, i političara, među kojima je veliki broj i srpskih političara u RS i Srbiji, koji ispravno cijene da bi takvi koraci vodili sve u BiH u daleko goru situaciju”.\nNa pitanje koliko je trenutnoj situaciji doprinijela politika Zapada i šta bi trebalo da se promijeni u pristupu EU i SAD, Vogel je kazao:\n“Najnovija eskalacija se mogla potpuno izbjeći da su EU i SAD zajedno prije mnogo godina jasno stavile do znanja Dodiku da će ga snažno udariti - sankcijama, krivičnim postupcima, šta god imaju na raspolaganju - ako ikad pokuša da potkopa institucije države BiH”.\nVogel kaže da je Zapad, umjesto toga, pravio ustupke Dodiku svaki put kad je izazivao eskalaciju, “praktično garantujući da će on to ponoviti”.\n“Ako nagrađujete nekoga za loše ponašanje, on će nastaviti da se loše ponaša. To je lekcija koju naročito EU nikad nije shvatila”, rekao je Vogel.\n“Tako da je ova eskalacija potpuno izazvana akcijama Zapada. Mi smo odgovorni za ovo. Sada Zapad, a naročito EU preko EUFOR-a, ima dužnost da osigura da se politička kriza ne pretvori u bezbjednosnu”, zaključio je.\nDa bi se izvukli iz ove situacije, svi kojima je u interesu mirna BiH morali bi da podrže politike koje jasno i otvoreno govore o opasnosti jednostranih i neustavnih koraka, smatra Adnan Ćerimagić.\n“Takođe, bilo bi važno da EU, ne samo Bosni i Hercegovini, već i regionu, ponudi konkretan, vrijedan i ostvariv međukorak na putu ka članstvu u EU”, kazao je Ćerimagić i dodao da ESI zagovara da taj međukorak bude članstvo u jedinstvenom tržištu bloka.\nSrbiji u interesu da BiH ostane na okupu\nAko BiH bude gurnuta ka dezintegraciji, to će neizbježno imati uticaj ne druge neriješene sukobe na zapadnom Balkanu, poput onog između Srbije i Kosova, upozorio je juče Šmit.\n“Nemiri u ovom regionu uticaće i na pitanje teških odnosa između Srbije i Kosova na isti ili sličan način”, rekao je Šmit za Rojters.\n“Srbiji bi trebalo da bude u interesu da BiH ostane na okupu”, rekao je Šmit i dodao da bi nestabilnost u BiH mogla ozbiljno uticati na put Beograda ka članstvu u Evropskoj uniji.\nSankcije EU bi bile ozbiljnije\nNa pitanje “Vijesti” da li bi moguće sankcije obuzdale Dodika, Vogel kaže da je EU prije deceniju objavila da će uvesti kaznene mjere protiv svih koji pokušaju da podriju Dejtonski mirovni sporazum.\n“Dodiku se deset godina omogućava da čini što mu je volja bez ikakvog značajnog odgovora. Mislim da je on naučio lekciju da ne mora da se boji sankcija EU. Ali, sankcije EU bi bile puno efektnije od američkih jer, kako se vjeruje, Dodik i njegovi prijatelji posjeduju nekretnine i imovinu u Austriji. Odsjeći ga od toga i spriječiti da putuje u EU bilo bi ozbiljnije od bilo kakvih američkih sankcija”.\nŠmit je poručio da je EUFOR, koji ima oko 700 pripadnika, ključan za buduću stabilnost i upozorio da bi ga trebalo proširiti u slučaju da se Srbi povuku iz zajedničkih oružanih snaga i osnuju sopstvene.\nVogel je “Vijestima” rekao da nikad nije trebalo dozvoliti da misija EUFOR padne ispod minimalnog broja potrebnog za održavanje bezbjednog i stabilnog okruženja u BiH i smatra da bi je trebalo osnažiti.\nMeđutim, na komandantu tih snaga, Aleksandru Placeru je da traži pojačanje, a on je, prema Vogelovim riječima, blisko povezan sa austrijskom desničarskom strankom FPO, “koja je bliska Dodiku, Putinu, Vučiću i u savezništvu sa ljudima koji bi pozdravili raspad BiH”. Placer je ove nedjelje za austrijske medije rekao da u BiH ne postoji nikakva vojna prijetnja i da je opšta situacija u toj zemlji stabilna. Navodeći da Placer ne vidi potrebu za pojačanjem, Vogel ističe da će se to neće desiti “ukoliko ga neko ne preglasa ili ne opozove”.\nMilorad DodikTobi VogelBosna i HercegovinaKristijan ŠmitAntonio GuterešAdnan ĆerimagićGabriel EskobarEUFOR\n17.01. 06:45 h\t16025\n17.01. 07:28 h\t13642\n17.01. 07:30 h\t11849\n17.01. 07:10 h\t10122\n17.01. 07:36 h\t8320


„Biće to zaista nešto prelepo i fantastično, jedan opus koji je povezao mojih 40 godina rada, i skreno se nadam da će se veoma dopasti publici.“\nLepa Brena /Pripremila sam mali spektakl za #MAC2020 /MAC CAM\nKaliopi kaže da je već nakon prvog odgledanog MAC-a prošle godine odmah poželela da ovog puta nastupi na toj sceni. Nakon generalne probe, njeni utisci su više nego pozitivni:\n„U moja 4 minuta dok budem pevala uživaću maksimalno, došla sam sa svojim bendom, nastupićemo uživo onako kako se to dešava na mojim koncertima, a MAC će se potruditi da toj priči doda jedno maestralno i nestvarno svetlo, da bi sve izgledalo magično.“\nKaliopi /Nastup na #MAC2020 biće magičan! /MAC CAM\nTonči Huljić prikazaće se publici MAC-a na jedan malo drugačiji način, pesmom koja je svima dobro poznata:\n„Čućete jednu klasičnu obradu moje pesme koja je bila pisana za Olivera Dragojevića, Dva put san umra, u jednoj potpuno novoj izvedbi sa orkestrom i sa horom.“\nTonči Huljić /Na #MAC2020 izvodim Oliverovu pesmu "Dva put san umra" /MAC CAM\nAleksandra Radović gledaocima MAC-a obećava sjajnu živu svirku i dobru atmosferu, po kojoj su ona i njen bend poznati:\n„Ja sam poznata po nastupima uživo, i večeras će takođe biti live nastup, mislim da mene publika zbog toga i voli, moj bend sjajno svira, mi smo dobro uigrana ekipa, tako da je nastup baziran na sjajnoj živoj svirci i dobroj atmosferi.“\nAleksandra Radović /Očekuje vas sjajan LIVE nastup na #MAC2020 /MAC CAM\nŽarko S.A.R.S. je nakon generalne probe fasciniran veličinom bine i ogromnim LED ekranima koji su važan deo njihovog nastupa:\n„Scena izgleda grandiozno pre svega zbog LED ekrana koji su preogromni. Kad sam se malo odmakao od bine i došao na prednji deo, okrenuo sam se i pogledao, izgleda baš grandiozno, u toku nastupa imamo lepu video pratnju na ekranima, mogu da kažem i da će biti dosta ljudi na sceni, super je priča, i jedva čekam da izađemo na scenu i da pokidamo to!“\nS.A.R.S. /Scena izgleda grandiozno, pokidaćemo nastup na #MAC2020 /MAC CAM


Pejović: Ne razmišljamo o izmještanju ustoličenja | Trebinje Danas\nPejović: Ne razmišljamo o izmještanju ustoličenja\n04.09.2021. u 16:02\nVečeras u 18 časova u Sabornom hramu Hristovog vaskrsenja biće služena svečana večernja služba, kojoj će prisustvovati i patrijarh srpski Porfirije.\nMitropolija crnogorsko-primorska ne razmišlja se izmještanju čina ustoličenja mitropolita Joanikija sa Cetinja u Podgoricu, kazao je protojerej Nikola Pejović.\nOn je za TVCG kazao da nisu upoznati sa dešavanjima na Cetinju.\nVečeras u 18 časova u Sabornom hramu Hristovog vaskrsenja biće služena svečana večernja služba. "Nakon toga slovo dobrodošlice će proiznijeti visokopreosvećeni novoizabrani mitropolit crnogorsko-primorski Joanikije, a nakon njega sabranje će blagosloviti i besjedom se obratiti njegova svetost patrijarh srpski Porfirije", saopštila je MCP.\nKako je najavljeno poslije obraćanja na bini ispred hrama uslijediće bogat kulturno-umjetnički program koji će početi projekcijom dokumentarnih filmova: “Litije” i “Mitropolit Joanikije”.\nPatrijarh srpski doputovao je u Crnu Goru povodom ustoličenja mitropolita crnogorsko-primorskog Joanikija, koje će se obaviti sjutra u Cetinjskom manastiru nakon Svete arhijerejske liturgije koju će služiti patrijarh srpski Porfirije sa više arhijereja.


ŠEŠELJ STAVLJEN NA SPISAK SVETSKIH TERORISTA! Ne mogu da otvorim devizni račun ni u jednoj banci u Srbiji! | Vesti | Espreso\nFoto: Filip Plavčić, Profimedia, Ilustracija/Espreso.rs\nnije ni znao\nŠEŠELJ STAVLJEN NA SPISAK SVETSKIH TERORISTA! Ne mogu da otvorim devizni račun ni u jednoj banci u Srbiji!\nZa ovaj incident saznao je kada je trebalo da kupi kuću u Hrtkovcima\nObjavljeno: 13.06.2018. 12:04h\nLider radikala Vojislav Šešelj stavljen je na spisak terorista, i samim tim ne može da otvori devizni račun u bilo kojoj banci u Srbiji. Za ovaj incident saznao je kada je trebalo da kupi kuću u Hrtkovcima.\nPODIGNITE TONUS LICA I ISPEGLAJTE BORE: Zategnite se masažom koja oporavlja kožu\nŠešelj je za "Espreso" objasnio šta se zapravo desilo.\nPOSLE LEGIJE ŠEŠELJ DOBIO OVLAŠĆENJA I OD ZVEZDANA JOVANOVIĆA: Traže obnovu suđenja za Đinđićevo ubistvo!\nA NEKAD JE BIO PRAVI DASA: Vojislav Šešelj pozirao na TOPU kao prava FRAJERČINA! Dosad neviđena fotka lidera SRS\n- Mene je Vlada Srbije stavila na svoj spisak terorista, na osnovu Zakona o sprečavanju pranja novca i finansiranja terorizma. To nisam ni znao dok nisam pokušao da kupim kuću u Hrtkovcima. Otišao sam u Komercijalnu banku, otvorio račun, i posle dva sata me usplahirena službenica banke zove, da su se izgalamili na nju iz direkcije i da mora pod hitno da ugasi moj račun - rekao je Šešelj.\nVUČIĆ ODBRUSIO ŠEŠELJU: Ti nisi moj portparol, odgovorni za ubistvo Đinđića sede iza rešetaka!\nŠEŠELJ POSETIO LEGIJU I ZVEKIJA, TO SU ONA DVOJICA ŠTO SU UBILI ĐINĐIĆA! Da je ovo pravna država, Šešelj bi robijao u Zabeli! (FOTO)\nMeđutim, kako kaže, odbio je da ode u banku.\nŠEŠELJ I AZDEJKOVIĆ PRAVILI ŠOU U JUTARNJEM: Objašnjavali zašto Dačić uz diplomatske pasoše treba da deli i rezervne gaće?!\n- Preklinjala me je da dođem, da potpišem saglasnost da mi se zatvori račun. Ja nisam hteo da odem. Imam karticu od tog računa, ali mi ne vredi ništa jer ne mogu da ga koristim. Vlada je to uradila u tajnosti, niko me nije službeno obavestio o tome - rekao je Šešelj za "Espreso", i dodao da nije predviđeno da se neko može žaliti na ovakvu odluku.\nVjerica Radeta, Espreso intervju\nVojislav ŠešeljSrpska radikalna strankaRačunBankaHrtkovci\nNI HAKA PLES IM NIJE POMOGAO: Orlovi zgazili Novi Zeland!\nCELA NACIJA BRUJI O OVOME\nBOLESNO! Bori Drljači je skoro UMRLA ŽENA, sada ima DEVOJKU od 30 godina, a devojčice mu ŠALJU OBNAŽENE FOTKE\nvrednovanje tradicije i zanata\nNOVINARKA ESPRESA NAUČILA DA ŠIJE ZA MESEC DANA! Sebi sašila SUKNJU, a ni dugme nije znala! (FOTO) (VIDEO)\nFRANCUZI SLOMILI ITALIJANE: Furnije kao furija! Za trofej sa Srbijom!\nHAOS U JUTARNJEM PROGRAMU TV PRVA! Jovana je NAPALA Srđana, a posle ovih reči u STUDIJU je zavladao MUK


Žoze Saramago, “Pećina” // Distopijski prikaz kapitalizma i konzumerizma – Bukmarkić\nVreme u kom živimo i način na koji svet funkcioniše je oduvek bio jedna od glavnih tema nekih velikih književnih dela. Politika je uvek nalazila način da dopre do književnosti, te je tako stvorila neka od najupečatljivijih dela današnjice. Pisci koji imaju određeno mišljenje o ljudima koji vode ovaj svet kao i mišljenje o pravcu kojim čovečanstvo ide su često koristili to kao motivaciju za svoja dela, pa je tako i roman 1984 postao jedan od klasika književnosti. Distopija jeste jedan od žanrova kojim su se ovi pisci koristili, tako oslikavajući svet koji je daleko od ovog našeg, ali ipak i sa dosta sličnosti, i to je ono što je najjezivije kod ovih romana. Sve to deluje prilično nerealno, ali kad se zapitamo i stavimo prst na čelo shvatimo da te priče možda i nisu baš toliko nerealne. Da li je nerealno, na primer, da konstantno iznad sebe imamo jednog Velikog Brata koji posmatra svaki naš korak? Žoze Saramago (1922 – 2010), portugalski pisac i ujedno i dobitnik Nobelove nagrade za književnost je samo jedan pisac u nizu koji je metaforički pisao o svetu u kom živimo. Tri njegova dela, Slepilo, Sva imena i Pećina su tri od tih romana, i predstavljaju triptih o kapitalizmu i o tome kako on utiče na ovaj svet.\nIako tri već pomenuta romana predstavljaju triptih, odnosno tri romana koja imaju neku zajedničku temu, bilo koji od njih može da se čita odvojeno od drugih. Pećina je roman koji je napisan 2002. godine, i predstavlja piščevo viđenje kapitalizma i konzumerizma. Sam naslov romana potiče iz Platonove alegorije o pećini u kojoj se ljudi rađaju i u kojoj umiru, ne shvatajući da izvan nje ima mnogo toga čega oni nisu svesni. Glavni junak ove distopije jeste šezdesetčetvorogodišnji Siprijano Algor, grnčar koji za svoju porodicu zarađuje tako što pravi razne grnčarije i prodaje je Centru. Centar je, u ovom romanu, nešto nalik glavnom gradu sveta u kom ovi junaci žive; u pitanju je megalomanski kompleks u kom živi samo elita, dok svi ostali koji žive van Centra rade kako bi upravo ta elita bila zadovoljna. Sirpijano Algor već godinama prodaje svoje grnčarije Centru, sve do jednog dana (kojim roman počinje), kada saznaje da Centar više neće otkupljivati njegove proizvode. Zahvaljujući popularnosti plastike, kao i tome da je ona jeftinija i praktičnija, a uz to i savršeno podseća na ”pravu stvar”, Siprijano gubi svoj posao. On, zajedno sa svojom ćerkom Martom sa kojom živi, odlučuje da krene da pravi male figurice raznih ljudi i zanimanja, misleći da je upravo to ono što je stanovnicima Centra potrebno. U isto vreme, Siprijanu preti i preseljenje u Centar, zahvaljujući svom zetu Marselu koji godinama radi kao čuvar u Centru, a sada mu se smeši i unapređenje. Siprijano nije preterano uzbuđen zbog te ideje i zbog preseljenja u ovaj megalomanski kompleks koji bi trebalo da predstavlja sve što ljudi žele od života, ali daće mu šansu. Međutim, ono što će otkriti lutajući Centrom će mu promeniti život.\nPećina je jedan potpuno drugačiji pogled na konzumerizam, i svakako se mogu povući paralele sa svetom u kom živimo danas. Da li vam nikako nije poznata činjenica da neki ljudi godinama ginu i rade kako bi napravili nešto samo da bi to prodali onim najbogatijim ljudima ili snobovima kojima je bitno da imaju nešto originalno i unikatno? Takođe, da li nam je poznato to da upravo ta najbogatija elita zapravo i diktira današnje trendove i ono što će se prodavati i šta neće? Siprijano Algor nije samo glavni junak Saramagove Pećine, on je svako od nas, on je onaj građanin čiji život dosta zavisi od onoga šta će ta elita za koju radi reći. Nebitna je činjenica koliko on talenta u sebi ima, ili koliko je dobar čovek u duši; Siprijano je simbol čoveka koji čitav život radi i zavisi od drugih samo da bi mogao sebi da obezbedi iole lep život.\nAli iako je zaplet ovog romana interesantan sam po sebi, ono što ovaj roman čini posebnim jesu likovi koje je Saramago stvorio. Pećina je roman koji ne obiluje likovima; likovi su Siprijano, Marta, Marsel i jedna udovica bitna za razumevanje i nadogradnju Siprijanovog lika, ali svi su oni građeni na jedan neverovatan način. Upravo ta udovica i predstavlja Siprijanov ljubavni interes u romanu, dok je on potpuno izgubljen jer je svestan da neće moći da joj pruži normalan život imajući u vidu da je nedavno izgubio svoj posao. Ono što je posebno interesantno ovde jeste to da je Samarago želeo da svima podari mogućnost razmišljanja i osećanja, te je tako i psu koji Siprijano nalazi negde na početku romana data mogućnost razmišljanja i osećanja. Iako mu Saramago ne daje glas u romanu, pas Ašado je jedan od likova koje razumemo; on ima osećanja, zna da razmišlja i samim tim predstavljen je kao jedan od interesantnijih likova u romanu. Sami odnosi likova je takođe za svaku pohvalu – ovo je verovatno jedan od retkih romana u kojima su svi likovi izuzetno pozitivni i u toku čitanja navijamo za sve, niko nas ne nervira. Odnos Siprijana i Marte je prelep odnos oca i ćerke, jedan iskren odnos prepun ljubavi i uzajamnog poštovanja, što se vrlo lako može videti u sceni kada Marta govori svom ocu da je trudna (ovo nije nikakav spojler, vrlo rano u romanu saznajemo ovu informaciju). Zatim, odnos Marsela i Siprijana kao jedan zdrav odnos tasta i zeta, ali i odnos psa Ašada sa svim likovima u romanu je takođe nešto što će se mnogima dopasti. Dakle, zaključak može biti da je ovo roman sa 3 do 4 izuzetno pozitivna lika koja ćemo želeti u svom okruženju. Sa svima njima ćemo moći da se poistovetimo, moći ćemo bez problema da osetimo njihove želje i planove, da razumemo njihova osećanja, dok ćemo u isto vreme navijati za njih i zajedno sa Saramagom ih voditi na put kojim mi mislimo da bi trebalo da idu. Gradnja likova i odnosa između likova u Pećini je zaista vrlo, vrlo dobra.\nSaramagov stil pisanja je takođe nešto što i Pećinu čini posebnim književnim delom. Služeći se tokom misli, dugačkim rečenicama koje su uglavnom razdvojene pasusima i dijalozima koji su utkani u te rečenice, Saramago stvara atmosferu koja se ne može baš osetiti u nekim drugim distopijskim delima. Međutim, ako ste čitali Saramaga i ranije, onda znate šta bi trebalo da očekujete, i verujem da će vam se potpuno dopasti. Ono što Saramaga izdvaja od drugih pisaca jeste njegova ljubav prema rečima, i to se vidi i u Pećini. Ona je zaista napisana odlično, i, iako je kao roman malo duži nego što bih voleo da bude, zaista se čita sa posebnom radošću i posebnim interesovanjem.\nDa li preporučujem Pećinu? Svakako da da, posebno ako volite distopije ili Saramaga generalno. Ali, bitna stvar jeste ta da Pećina možda nije roman sa kojim bi trebalo da se upoznate sa ovim piscem. Ako niste čitali Saramagove reči ranije, preporučujem da to budu romani Slepilo, Smrt i njeni hirovi, ili Kain ukoliko volite biblijske reference.


Najnoviji i najpopularniji trend po pitanju stilizovanja kose – razbarušeni BOB - Ženski magazin - Horoskop, ljubav, fitness i zdravlje\nNajnoviji i najpopularniji trend po pitanju stilizovanja kose – razbarušeni BOB\nNeuredne, razbarušene, neukrotive – frizure koje su primetne na svakom koraku.\nKao da su sa dolaskom hladnijih dana, ženske frizure dobile neverovatnu slobodu i postale nesputne. Međutim jednostavan neuredan izgled više nije dovoljan. On mora biti savršeno neuredan, da bi bio IN. Ako imate dugu kosu, to može biti poprilično neostvarljiv cilj. Međutim ako imate kraću kosu, ili razmišljate o odlasku kod frizera, možemo samo da vam uputimo dve reči – razbarušeni Bob.\nFrizura koju smo obožavali 80-tih, kojoj smo se vraćali s kraja 90 – tih, koja nas je zavela na početku 2000-tih, i koja kako se čini doživljava evoluciju pred sam kraj 2020. godine. Bob frizura je ta koja ne zahteva posebno održavanje, pri čemu uvek izgleda kao da ste upravo izašli iz salona. Šik, odvažna i vrlo zavodljiva, laka za stilizovanje i personalizovanje, Bob frizura je postala sinonim jednostavnog a savršanog izgleda frizure.\nSpomenuli smo evoluciju jer Bob kako se čini postaje neuredniji nego ikad. Ako ste zainteresvani da saznate kako vašu Bob frizuru možete da učinite razbarušenom i privlačnijom nego ikad, otkrivamo vam male tajne velikih stručnjaka. Do neuredng savršenstva deli vas samo nekoliko koraka:\nKada oblikujete svoju Bob frizuru, dodajte malo teksture svojoj kosi uz pomoć gela ili pene za kosu. Ovi proizvodi će vam pomoći da postignete taj izvanredan neuredan izgled na koji ciljate, koji će vas pratiti tokom čitavog dana.\nTalasi i uvojci na kosi mogu učiniti da vaša Bob frizura izgleda punije, gušće i sa više volumena. Napravite ih uz pomoć uvijča za kosu ili jednostavno prstima oblikujte lokne uz malo nanesenog gela.\nAko pravite Bob frizuru po prvi put tražite od svog frizera da vas ošiša slojevito kako bi kasnije bili u mogućnosti da naglasite neurednu vibraciju.\nOdaberite potpuno divlji pristup kreiranju razbarušenog Boba. Pokvasite dlanove, navlažite kosu sa svih strana i isprskajte je lakom za kosu. Rezultat koji možete da očekujete je jednostavna senzacija.\nneuredni bob |\nrazbaruseni bob |


Predstavljen priručnik za liječenje infekcije COVID-19 | Banjaluka.net\nPredsjednik Vlade Republike Srpske Radovan Višković razgovarao je danas, u Administrativnom centru Vlade Republike Srpske, sa članovima ekspertske grupe za izradu smjernica za liječenje COVID – 19 infekcije.\nTokom sastanka razgovarano je o trenutnoj epidemiološkoj situaciji u Republici Srpskoj, mjerama i aktivnostima koje su do sada preduzete, kao i planovima i aktivnostima u narednom periodu.\nČlanovi ekspertske grupe predstavili su priručnik za liječenje infekcije izazvane novim virusom korona, s naglaskom na organizaciju bolničkih službi u toku epidemije.\nOvim priručnikom je propisan način na koji direktori bolnica i načelnici klinika treba da organizuju svoj rad u toku epidemije, kao i sveobuhvatne preporuke i analize u vezi sa liječenjem infekcije izazvane novim virusom korona.\nDekan Medicinskog fakulteta Univerziteta u Banjaluci Ranko Škrbić istakao je da je epidemija virusa korona ukazala na potrebu za jačanjem kapaciteta javnog zdravstva i u oblasti epidemiologije, s posebnom potrebom za većim brojem specijalizacija i epidemiologa.\nSa sastanku je kontatovano da struka prati stanje i relevantne informacije u vezi sa dijagnostikom, procedurama i lijekovima koje se koriste u liječenju bolesti izazvalih virusom korona.\nIstaknuto je da je bolnička apoteka na Univerzitetsko-kliničkom centru Republike Srpske dobro snabdjevena, te da osoblje apoteke proizvodi dezinfekciona sredstva namijenjena za bolnice i javne ustanove.\nNa sastanku je razgovarano i o brzim dijagnostičkim testovima na virus korona, koji će omogućiti brže dobijanje rezultata u dijagnostici virusa korona.\nEkspertsku grupu za izradu smjernica za liječenje COVID – 19 infekcije čine dekan Medicinskog fakulteta u Banjaluci i specijalista kliničke farmakologije Ranko Škrbić, specijalista infektologije Antonija Verhaz, supspecijalista intenzivne terapije Peđa Kovačević, specijalista kliničke mikrobiologije Maja Travar, specijalista kliničke farmacije Tijana Kovačević, zatim specijalista pulmolog intenzivista Ognjen Gajić sa „Majo Klinik“ iz Minesote, Mijomir Pelemiš specijalista infektologije i kliničke farmakologije sa Medicinskog fakulteta u Beogradu, specijalista radiologije Saša Vujnović, te epidemiolog Instituta za javno zdravstvo Republike Srpske Jela Aćimović.\nOznake: Radovan Višković, Ranko Škrbić


24sata.info - VIDEO / Dokumentarni film "Djeca iza žice": Kroz logore prošlo 20.000 maloljetnika, ubijeno oko 1.000\nVIDEO / Dokumentarni film "Djeca iza žice": Kroz logore prošlo 20.000 maloljetnika, ubijeno oko 1.000\nAutor B. A. 26. 02. 2017. • 09:24\nČetvrti dokumentarni film Saveza logoraša u Bosni i Hercgovini "Djeca iza žice" režisera Avde Huseinovića, premijerno će, u okviru oblježavanja Dana nezavisnosti BiH, 1. marta, biti prikazan u Sarajevu, javlja Anadolu Agency (AA).\nVIDEO / Foto: 24sata.info\nRiječ je o svjedočenjima maloljetnika koji su '90-tih godina bili zatvoreni u logorima širom BiH. Prolazili su različite torture koje su ih obilježile za cijeli život. Međutim, to ih nije spriječilo da većina njih danas budu obrazovane osobe, izgrađene ličnosti koje su osnovale svoje porodice.\n"Djeca su bila u logorima, proživljavala najveće torture, mučenja, a veliki broj je, nažalost, i ubijen u logorima. Prema procjeni i evidenciji Saveza logoraša u BiH, oko 20.000 maloljetnika je prošlo kroz koncentracione logore. Oko 1.000 njih je ubijeno u logorima. Djeca logoraši koji su preživjeli, danas su odrasli ljudi, puni svjedočenja o torturama koje su sprovođene nad njima", ispričao je Mešković.\nDokumentarni film "Djeca iza žice" govori o maloljetncima koji su prisilno zarobljeni u logorima tokom rata u BiH, 1992.-1995. godine.\n"Ovaj film je poučan zato što imamo priliku više pažnje posvetiti djeci logorašima. Učestvuje 12 bivših maloljetnih logoraša iz Bosanskog Novog, Prijedora, Jajca, Višegrada, Foče, Sarajeva, Prozora... Film je poučan zato što imamo svjedočenje i roditelja i djece gdje su u dva slučaja roditelji otkupili svoju djecu. Platili su njihovu slobodu", istakao je Mešković.\n"U Foči su vršili strahovite zločine nad djecom. Strahoviti zločini vršeni su i u Prozoru. U svim ovim mjestima gdje su bili zatvarani muškarci i žene bilo je i djece. Radi se o maloljetnim logorašima, djevojčicama i dječacima", pojasnio je Mešković.\n"Kada idete ulicom ne možete znati da li je ta osoba bila u logoru maloljetna, šta je proživjela. Međutim, kada razgovarate s tim osobama, onda vidite koliku bol i patnju nose u sebi. To najbolje znaju njihove porodice, prijatelji. Ovo je tema o kojoj inače u BiH nema priče. Danas su to odrasle osobe koje mogu da svjedoče. Danas su to uspješni ljudi koji doživljavaju i žive sudbinu svih građana BiH", kazao je Mešković.\n"Nažalost, veliki broj izvršilaca zločina danas hoda normalno u BiH, bez ikakvih optužnica", istakao je Mešković.